Ислом Динини сақлаб қолган “Қопоғон ит” – oliymahad.uz\nСайфуддин Кутуз у ким эди – унинг асл исми Мисрлик мамлуклар даврида яшаб ўтган тарихчи Абул Аббос Ахмад ибн ал Макризийнинг ёзишига кўра Махмуд инб Мамдуд бўлган. Сафиддин Кутуз 1221 йилнинг 2 –ноябрь кунида Хоразмшоҳлар империясида дунёга келган. У Жалолиддиннинг опаси Хонсултоннинг ўғли эди. Болалигидан тоғасининг тарбиясини олади.\nЖалолиддин ўз оиласи мўғиллар кўлига тушиб таҳқирланмаслиги учун онаси аёллари ва опа-синглиларини дарёга чўктириб юборишга мажбур бўлган эди. Жалолиддининг сувга чўктирган аёллари орасида гўдак Кутузнинг онаси Хонсултонбегим ҳам бор эди. У то Жалолиддин ўлимигача тоғасини ёнида бўлади. 1231-йилда Жалолиддиннинг ўлимидан сўнг ал Макризийнинг қайдларига кўра Сайфуддин Қутузни мўғиллар Дамашиқда қул бозорида сотади. Қутузнинг хожаси мамлуклардан бўлган Ибн Займ ҳисобланиб у киши асли қонида илмга ва бошқарув ишига иштиёқи бўлган қули саналмиш. Қутузни ўзини тутишидан келажакда бу болакайни Ислом олами учун керакли шахс бўлиб етишишини олдиндан билиб Қутузга шахсан ўзи сабоқ бера бошлайди. Сайфуддин Қутуз ёшлигидан фикҳ илмини ва араб тилини чуқур ўрганиб Қуръони Карим сураларини ёдлаб сураларни тафсирини хам ўрганишга киришади. Орадан вақт ўтиб Сайфуддин Қуттуз Мисрнинг пайтахти Қохира шаҳрига кўчиб ўтади. Қохирада Миср султони Салохиддин ал-Айюбийнинг амрларидан бири Иззиддин Ойбек хизматига киради. Сайфуддин Қутуз ўзининг содиқлиги ва ташаббускорлиги теран фикрли тўғри сўзлиги сабаб тез орада Иззадин Ойбекнинг энг яқин ва ишончли кишисига айланади. Иззаддин Ойбек Миср султонилиги тахтига ўтирганда Сайфуддин Қутузни ўзининг ёрдамчиси этиб тайинлайди. 1254 йилда Қоҳирада Миср Султони Иззаддин Ойбекга қарши Баҳрийлар амри Форасиддин Оқтой бош кўтаради. Яни у бир неча сулолалар вакиллари билан тил бириктириб Султон Ойбекни йўқ килишга уринади. Султон Ойбекга қарши суюқасдда иштирок этканлардан бири Бейбарс Қоҳирадан қочиб кетади. Бу орада Миср султони Иззаддин Ойбек билан хотини Шажаратид-Дур орасида адоват пайдо бўлади. Ва эру-хотин бир-бирини ўлдиришни режа қила бошлайди. 1257 йилнинг март ойида Миср султони Иззиддин Ойбек Фитначилар томонидан улдирилади. Кегин тахтга унинг вориси 15 яшар ўғли Нуриддин ал-Мансур Ал ўтиради. Шуни билиш керакки тахтда Нуриддин ўтиргани билан бошқарув Сайфуддин Қутузни қўлида эди.\nМиср тахтига Ойбекни ўғлини Нуриддин ал-Мансур Ални Сайфуддин Қутуз сўлтон қилиб кўтарганда Муғилларни қонли соялари Миср осмонида пайдо бўлаётган эди. Негаки 1257-1258 йилда Шом шахарларини бирин кетин қўлга киритиб у жойларни вайрон қилишда ахолисини кўз юммай қатил қилишда давом этар эди. Бу хабарлар эса уша шом шахарларидан қочиб Қоҳирага келган мусулмонлар орқали яшин тезлигида Миср аҳолиси орасида тарқалиб боргани хақиқатдан одамларни дахшатга соларди. 1258 йилнинг феврал ойида мўғиллар хони Хулагунинг Боғдодни кўлга олиши ва Аббосийлардан бўлган хукумдор ал-Мустаъсим биллохни оиласи билан қатл қилиниши ўша пайтда мусулмон олами қалбини баттар қурқувга соларди.\nМиср султони саналмиш 15 ёшли Нуриддин Алини эса ўзини тахти, мўғиллар қўлга олмаган мусулмон оламининг энг сўнги нажоти эканини билан умуман иши йўқ эди. Бу вақтда “вазиятда” кимдир мўғулларга хали ислом оламида мўғулларга қарши чиқадиганлар борлигини кўрсатиб кўйиш керак эди. Мўғилларга мана биз дейдиган шахс бу Сайфуддин Қутуз бўлиб чиқди. Сайфуддин Қутуз вазиятни ўта нозиклик билан хар томонлама пухта уйлаб баҳолаган ҳолда 1259 йилнинг 12-ноябр куни Мисрдаги амрлар пойтахт Қоҳирадан ов қилишга чиқиб кетганида 15 ёшли Нуриддин Алини тахтдан ағдариб ўзини Миср султони деб эълон қилади. Сайфуддин Қутузни бу иши ўз навбатида амрлар овдан қайтганида эса уларга ёқмаслиги ва норозиликка сабаб бўлиб сўнг парчаланмаган мусулмонлар давлати Миср ҳам парчаланиб кетишига асос бўлиши мумкин эди. Бироқ Сайфуддин Қутуз амрлар келганидан сўнг мен бу ишни хокимият эгаллаш илинжида қилмадим. Мен бу ишни Мўғилларга қарши жанг қилиш учун амалга оширдим. Ишни эса фақат кучли хукумдорни қўл остида ошириш мумкин агар биз юриш қилиб мўғулларни енгсак унда сизлар истаган одамингизни ўзингизга султон қилиб олишингизга рози бўламан дейди. Бу гапни эшитган амирлар Сайфуддин Қутузни ўзларига султон деб тан оладилар.\nМўғиллар хони Дамашиқ ва Халафни ҳам босиб олгандан сўнг навбат Мисрга келганини билдириш учун Сайфуддин Қутузга фақат тахдиддан иборат мактуб жунатади. Сайфуддин Қутуз қонли қўллар билан ёзилган мактубни келтирган элчиларни калласини олдириб Қоҳира шахрини дарвозасига остиради. Бу эса мўғиллар ва Ислом қалқони Сайфуддин Қутуз ўртасида жанг муқаррарлигидан далолат эди.\nОғир ва хал қилувчи жангга тайёргарлик пайтида Қоҳирадан қочиб кетган Бейбарс ўз кўшини билан қайтиб келади. Ва мўғилларга қарши жангда Сайфуддин Қутуз билан елкама елка туриш истагини билдиради. Кейин эса Қутузни буйруғи билан Бейбарс ўз қўшини билан Ғазодаги мўғиллар устига юриш қилади. ва мўғиллар устидан ғалабага эришади Бу кичик бўлсада ғалаба уша пайтда бутун мусулмон олами қалбида умид чироғини ёқади. Бу пайтда мўғиллар хони Хулагу янги хоқон сайлаш учун Қора қумга кетган мўғиллар кўшинига эса Чингизхон билан бир сафда жанг қилган тажрибали саркарда Хитбуға қўмондон бўлиб қолганди. Мўғиллар ва Сайфиддин Қутуз мусулмонлар ўртасида хал қилувчи жанг 1260 йилнинг 3-сентябр куни Фаластиннинг Бехсан шахрига яқин бўлган Айнал Жалуд кенглигида бўлиб ўтади.\nСайфуддин Қутуз бу жангдан мўғилларга қарши пистирма тактикасини қўллайди. Хитбуға бошлиқ мўғиллар Қутузни пухта ўйлаган тактикаси сабаб уша хал қилувчи жангда бутунлай мағлуб бўлади. Хитбуға қатл қилинади. Шундан сўнг сайфуддин Қутуз бирин кетин Шом шахарларини мўғуллардан озод қилади. Дамашиқни хам тозалаган Қутуз энди ўз пойтахти Қоҳирага йўл олади.У йўлда Қоҳирага киришдан олдин ўзи учун Бейбарс томонидан истирохат олсин дея ўрнатилган қароргохда уша Бейбарс бош бўлган фитна қурбони бўлади. 1260 йилнинг 24-октябр куни Бейбарс султон Қутуз олдига келиб султондан мўғил миллатига мансуб асира олинган жорияни хадя қилишини сўрайди. Султон рози бўлиб унга сўраганини беради. Шу пайт Бейбарс султони қўлини упаётиб ўз шерикларига ишора қилади. Ва Ислом қалқони саналмиш Сайфуддин қутуз халок бўлади. У мамлакатни 11 ойю 17-кун бошқарган бўлсада ўз номини тарих саҳифаларига олтин ҳарфлар билан ёзиб кетишга улгурган. Бугунги кунда Қохирада Ислом қалқони Хоразм ўғлони Сайфуддин Қутузнинг хайкали ўрнатилгани ва унинг номи билан боғлиқ тарих нафақат Мисрда балки бир қанча мусулмон мамлакат мактабларида ўқувчиларга ўқитилишини шараф билан эслатиб қоламиз.\nБувайда тумани “Катта маҳалла” масжиди Имом хатиби Мадрахимов Исломжон\n2337940cookie-checkИслом Динини сақлаб қолган “Қопоғон ит”no\nОлдинги|Расулуллоҳ соллаллоҳу алайҳи васалламнинг ёшлик даврдаги сафар қилган жойлари ва у жойларнинг ҳозирги номиКейинги«БАЙТУЛ ҲИКМА»


Бунақаси бўлмаган: Муроджон Аҳмадалиев WBA ва IBF чемпиони бўлди\n23:43 04 Июл 2020\n15:26 31.01.2020 (Янгиланган 16:05 02.02.2020) Ҳавола олиш\nМуроджоннинг рақиби - америкалик боксчи Дэниэл Роман IBF ва WBA Super тоифалари бўйича жаҳон чемпиони камарлари соҳиби эди.\nТОШКЕНТ, 31 янв - Sputnik. Энг енгил вазнда иштирок этувчи ўзбекистонлик боксчи Муроджон Аҳмадалиев профессионал рингда ўзининг саккизинчи жангини ўтказди, деб хабар қилмоқда MMA Boxing портали.\nУнинг рақиби бўлган америкалик боксчи Дэниэл Роман IBF ва WBA Super тоифа камарлари соҳиби эди.\nИккита чемпионлик камарлари учун бўлиб ўтган жанг Флорида штатининг Майами шаҳрида Деметриус Андраде ташкил қилган бокс кечаси доирасида бўлиб ўтди.\n12 раунд давом этган жанг иккала боксчи учун ҳам осон бўлмади. Жанг натижаларини ҳал қилишда ҳакамлардан 2таси Аҳмадалиев тарафида бўлса қолган 2таси америкалик боксчи тарафида бўлди. Баҳслардан ҳакамлар якуний ғалабани Аҳмадалиевга топширишди.\nШундай қилиб, Муроджон Аҳмадалиев 8та профессионал жангдан сўнг бокснинг 2т йўналиши бўйича Жаҳон чемпионлигини қўлга киритган ўзбекистонлик биринчи боксчига айланди.\nҒалаба эълон қилинганидан сўнг спортчининг кўзидан ёш чиқиб кетди. Муроджон ўз жамоси аъзолари, яқин кишилари, устози ва қариндошларига миннатдорлик билдирди ва уларнинг ёрдамисиз бундай натижаларга эриша олмаган бўлишини айтди.


6 август куни Ўзбекистонда кутилаётган об-ҳаво маълумоти - Zamin.uz\n11:26 / 05.08.2020\nГидрометеорология хизмати маркази эртага, 6 август куни қандай об-ҳаво кутилаётганини маълум қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 21-23 даража, кундузи 38-40 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 18-23 даража, кундузи 28-33 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 35-40 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 20-25 даража, кундузи 35-40 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 35-40 даража иссиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 20-25 даража, кундузи 34-39 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 27-32 даража иссиқ бўлади.\nоб-ҳаво Ўзбекистон “Замин” янгиликларини “Twitter”да кузатиб боринг\n4 август куни Ўзбекистонда кутилаётган об-ҳаво маълумоти\n3-08-2020, 14:14, Ўзбекистон\n2 август куни Ўзбекистонда қандай об-ҳаво кутилмоқда?\n1-08-2020, 11:00, Ўзбекистон\n26 июль куни Ўзбекистонда қандай об-ҳаво кутилмоқда?\n25-07-2020, 15:52, Ўзбекистон\n25 июль куни Ўзбекистонда кутилаётган об-ҳаво маълумоти\n24-07-2020, 13:23, Ўзбекистон\n22 июль куни Ўзбекистонда қандай об-ҳаво кутилмоқда?\n21-07-2020, 15:55, Ўзбекистон\n17 июль куни Ўзбекистонда қандай об-ҳаво кутилмоқда?\n16-07-2020, 15:02, Ўзбекистон\nБугун, 21:42, Жамият\nЗаргарлик буюмларини ноқонуний олиб кирилиши фош бўлди\nБугун, 20:40, Жамият\nТўловларни четлаб ўтишга бўлган уринишлар фош бўлди\nБугун, 19:35, Жамият\nБугун, 19:05, Жамият\nБугун, 18:35, Жамият\nБугун, 09:30, Авто


Исроилда 150 дан ортиқ фаластинлик маҳбус очлик эълон қилди - zarnews.uz\n“Исроил қамоқхоналаридаги 150 дан ортиқ фаластинлик маҳбуслар - "Исломий жиҳод» гуруҳи аъзолари тўрт кун олдин эълон қилинган очлик акциясида иштирок этмоқда”, деди Фаластин асирлари ишлари бўйича эксперт Абделнассер Фрауана, РИА Новости мухбирига.\n"Ҳозирча аниқ рақамлар йўқ, лекин «Исломий жиҳод» ҳаракатининг 150 дан ортиқ фаластинлик асирлари кетма-кет тўртинчи кун очликни давом эттирмоқда", деди Фрауана.\n"Очлик давом этмоқда ва кенгаймоқда, кўплаб фаластинлик гуруҳлар шу ҳафта очликка қўшилиш ниятларини эълон қилишди", дея қўшимча қилди у.\nАввалроқ, маҳбуслар ишлари бўйича қўмита матбуот баёнотида "Исломий жиҳод ҳаракати"дан 250 га яқин фаластинлик маҳбус 13 октябрь куни очлик эълон қилганини маълум қилган эди. Очлик Исроил қамоқхона маъмурияти томонидан сентябрь ойининг бошидан "Исломий Жиҳод" аъзоларига қарши қўлланган чора - маҳбусларнинг кўчирилиши ва алоҳида камераларда изоляция қилиниши сабабли эълон қилинган.\nБундай чоралар 6 сентябрь куни Исроилнинг «Гильбоа» қамоқхонасидан гуруҳнинг олти аъзоси қочиб кетганидан кейин кучайтирилди. Кейинчалик барча қочқинлар ушланиб, ҳибсга олинган.\nШанба куни Исроил қамоқхоналарида сақланаётган Фаластин Миллий қўмитаси янги ҳисоботида 19 октябрь, сешанба куни очликка янги иштирокчилар қўшилишини эълон қилди.\nТеглар: маҳбуслар Фаластин Исроил қамоқхона\nЭквадор қамоқхоналарида фавқулодда ҳолат эълон қилинди


By Исмоил Муҳаммад Яъқуб on 03/23/2019 БУЮК ИМОМЛАР ҲИМОЯСИ МАҚОЛАЛАР\nШунингдек, Абу Довуд Набий соллаллоҳу алайҳи ва салламдан: «Ким аёлнинг орқасига яқинлик қилса, у Муҳаммадга нозил қилинган нарсага кофирдир», деган ҳадисни ривоят қилгани ҳолда Мадинанинг бир тоифа фозил кишиларидан нақл бўлган аёлнинг орқасига яқинлик қилиш дурустлиги ҳақидаги сўзга асосланиб, «Фалончи-фалончилар Муҳаммад соллаллоҳу алайҳи ва салламга нозил қилинган динга кофир бўлди», деб айтиш мусулмон кишига ҳалол бўладими?!\nШунингдек, Набий соллаллоҳу алайҳи ва салламдан собит бўлганки, у зот хамр (маст қилувчи ичимлик) хусусида уни тайёрловчини, ичувчини ва ҳоказо ўн кишини лаънатлаганлар.\nЯна, «Маст қиладиган ҳар бир ичимлик хамрдир», «Ҳар бир маст қилувчи хамрдир», деганлар.\nУмар розияллоҳу анҳу Расулуллоҳ соллаллоҳу алайҳи ва салламнинг минбарларида, муҳожир ва ансорлар орасида туриб қилган хутбаларида: «Ақлни чулғаб олган нарса хамрдир», деганлар.\nАллоҳ таоло хамрни ҳаром қилиб оят туширди, оятнинг инишига улар Мадинада истеъмол қиладиган хамр сабаб бўлганди, уларда фақат «фазих» (яъни хурмодан тайёланган хамр) бўлар, узумдан қилингани бўлмас эди.\nУмматнинг илм ва амалда энг афзал кишиларидан бўлган куфаликлардан бир тоифаси хамр фақат узумдан қилинади, деб эътиқод қилишар, узум ва хурмодан бошқа нарсадан қилинган шаробнинг фақат маст қиладиган миқдоригина ҳаром бўлади дейишар ва ҳалоллигини эътиқод қилиб ичишар эди. Энди ўша зотларнинг ҳаммасига – таъвил қилишган узрлари ёки бошқа монелар борлиги учун – мазкур ваъид тегишли, деб айтиш ҳам, улар ичган шароб – ичувчисига лаънат айтилган хамр эмас эди, деб айтиш ҳам жоиз бўлмайди. Зеро, умумий сўзнинг сабаби унга дахлдор бўлиши зарур. Мадинада узумдан қилинган хамр бўлмаган эди.\nСўнг, Набий соллаллоҳу алайҳи ва саллам хамр сотувчини лаънатлаганлар. Саҳобалардан бири хамр сотиб, бунинг хабари Умар розияллоҳу анҳуга етганида: «Фалончига Аллоҳнинг лаънати бўлсин, ахир Расулуллоҳ соллаллоҳу алайҳи ва салламнинг: «Аллоҳ яҳудларни лаънатласин, уларга ҳайвонларнинг ёғлари ҳаром қилинган эди, уни сотиб пулини ейишди», деганларини билмасмиди?!» деди. У хамрни сотиш ҳаром қилинганини билмаган эди. Умар розияллоҳу анҳу унинг билмаслигини билди, бироқ билиши уни – бундан кейин бу одам ҳам, бошқалар ҳам ушбу ишдан тийилишлари учун – бу гуноҳнинг жазосини баён қилишдан тўсмади.\nРасулуллоҳ соллаллоҳу алайҳи ва саллам (хамр қилиш учун узумни) сиқувчини ва сиқтирувчини лаънатлаганлар. Кўпгина фуқаҳолар бир киши бошқа бировнинг узумини – гарчи ундан хамр тайёрлаш мақсади борлигини билса ҳам – сиқиб беришини жоиз санаганлар ва моне сабабли узрли бўлган кишидан ҳукм кетади, деганлар.\nШунингдек, Расулуллоҳ соллаллоҳу алайҳи ва саллам бир неча саҳиҳ ҳадисларда соч уловчи ва улатувчи аёлни лаънатлаганлар. Баъзи уламолар эса уни фақат макруҳ санайдилар.\nРасулуллоҳ соллаллоҳу алайҳи ва саллам: «Кумуш идишда сув ичадиган одам қорнига жаҳаннам ўтини симираётган бўлади», деганлар. Айрим фуқаҳолар эса буни фақат макруҳи танзиҳий деб кўришади.\nШунингдек, мўминларнинг бир-бири билан ноҳақ уруш қилишларини ҳаром санашда Набий соллаллоҳу алайҳи ва салламнинг: «Икки мусулмон бир-бирига қилич кўтарса, ўлдирган ҳам, ўлдирилган ҳам дўзахда», деган сўзларига амал қилиш вожиб бўлади. Бироқ, Жамал ва Сиффин жанги иштирокчиларини дўзахи деб билмаймиз, чунки уларнинг бу урушлар хусусида узрлари ва ўринли таъвиллари, шунингдек муқтазийни (яъни ҳадис тақозо этган ҳукмни) амал қилишдан тўсадиган ҳасанотлари (солиҳ амаллари) бор.\nСаҳиҳ ҳадисда Набий соллаллоҳу алайҳи ва саллам айтганлар: «Уч киши борки, қиёмат куни Аллоҳ таоло уларга сўзламайди, (раҳмат назари билан) боқмайди, уларни покламайди, улар учун аламли азоб бор. (Биринчиси:) (йўлда) ортиқча суви бўлатуриб, уни йўловчига бермаган киши. Аллоҳ таоло қиёмат куни унга: «Сен қўлларингнинг маҳсули бўлмаган нарсанинг ортиқчасини бермаганинг каби бугун Мен ҳам сендан Ўз фазлимни тўсаман», дейди. (Иккинчиси:) Имомга (халифага) фақат дунёга эришиш мақсадида байъат қилган, берса рози, бермаса норози бўладиган киши. (Учинчиси:) асрдан кейин матосини: «Қасамки, бундан кўра кўпроқ баҳога ҳам сотмаган эдим», деб, ёлғон қасам билан сотган киши». Бу ҳадисда ортиқча сувини қизғанган киши учун қаттиқ ваъид бўлгани ҳолда уламолардан бир гуруҳи ортиқча сувни улашмасликка ижозат берадилар. Бироқ бу хилоф бизни ҳадисни ҳужжат қилиб, буни ҳаром деган эътиқодда бўлишдан тўсмайди. Шу билан бирга, ҳадис борлиги бизни бу борада таъвил қилган киши узрли ва унга бу ваъид етмайди, деб эътиқод қилишдан ҳам тўсмайди.\n Абу Довуд (3904), Термизий (135), Ибн Можа (639), Насоий «Ал-кубро»да (9017), Аҳмад (10167) Абу Ҳурайра розияллоҳу анҳудан ривоят қилганлар, Албоний «Ирвоул-ғалил»да (2006) саҳиҳ санаган.\n Термизий (1295), Ибн Можа (3381) ривоят қилганлар. Албоний «Ғоятул-маром»да (60) саҳиҳ санаган.\n Бухорий (242), Муслим (2001) ривоят қилганлар.\n Бухорий (5575), Муслим (2003) ривоят қилганлар.\n Бухорий (4619), Муслим (3032) ривоят қилганлар.\n Бухорий (4617, 5580), Муслим (4/1940) ривоят қилганлар.\n Бухорий (3460), Муслим (1582) ривоят қилганлар.\n Бухорий (5936, 5202, 5937), Муслим (2122, 2123, 2124) ривоят қилганлар.\n Бухорий (5634), Муслим (2065) ривоят қилганлар.\n Бухорий (31), Муслим (2888) ривоят қилганлар.\n Бухорий (2358), Муслим (108) ривоят қилганлар.\nAvvalgi maqolaМусулмон ҳаётига кинофильмларнинг таъсири\nKeyingi maqola Саҳобий бўлинг: Чўғни чангаллаганлар (2)


Mening fikrim - “Ақлли қонунлар”. Улар қандай қонунлар?\nУнда Олий Мажлис Сенати ва Қонунчилик палатаси аъзолари, давлат ва жамоат ташкилотлари вакиллари ва хорижий экспертлар иштирок этмоқда.\nХалқаро давра суҳбатида қатнашчилар мамлакатимизда қонун ижодкорлиги фаолиятини демократлаштириш борасида қилинаётган ишлар, жумладан, Ҳаракатлар стратегияси доирасида олиб борилаётган сиёсий ислоҳотлар билан таништирилди.\nТаъкидландики, депутатлар ва сенаторлар ижро этувчи ҳокимият органлари ҳал этиши лозим бўлган аниқ масалаларни кўндаланг қўймоқда. Республика миқёсидаги муаммолар парламент назоратининг депутат сўрови, парламент сўрови, парламент эшитуви, ҳукумат соати каби турли шакллари орқали ҳал қилинмоқда. Қонуности ҳужжатларни ўзгартириш, тармоқларга ва минтақаларга тааллуқли аниқ муаммоларни ҳал этиш учун ҳукуматга таклифлар киритиш йўлга қўйилган.\n“Ақлли уй”, “ақлли техника” ҳақида эшитганмиз, аммо тадбир иштирокчилари “ақлли қонунлар” хусусида ҳам тўхталиб ўтишди. Изоҳланишича, жамиятнинг ҳар аъзоси ҳуқуқларини таъминлайдиган, самарали ижро учун қўшимча қонуности ҳужжатларни талаб этмайдиган, аввало, халқ манфаатларига хизмат қиладиган қонунлар ана шундай тарифланади.\nМиллий қонунчилигимизни ҳам худди шу мезонлар асосида ривожлантириш, бунинг учун зарур бўладиган халқаро тажрибани ўрганиш, парламент назоратининг шакллари ва услубларини амалга оширишида сиёсий партияларнинг ролини кучайтириш, энг муҳими, қонун ижодкорлиги жараёнида фуқаролик жамияти институтларининг ўрнини янада кенгайтириш истиқболдаги вазифалар сифатида айтиб ўтилди.\n“Бугунги кунда бутун дунё, жумладан, Германияда ҳам Ўзбекистонда Президент Шавкат Мирзиёев бошчилигида олиб борилаётган ислоҳотлар катта қизиқиш билан кузатилмоқда. Бу янгиланишлар барча соҳаларни қамраб оляпти ва ўсувчи динамика билан давом эттириляпти. Айниқса, давлат ҳокимияти бошқарув тизими ислоҳ қилиняпти, ҳаётий қонунлар қабул қилинадиган парламент соҳаси янгиланмоқда. Чунки парламент ҳокимиятлар кесимида энг муҳим институционал таркибий қисм ҳисобланади. Унинг ҳукумат фаолияти устидан самарали назорат фаолиятини йўлга қўйиши бу ислоҳотларнинг амалий ижросини таъминлашда муҳим аҳамиятга эга”, - дейди Конрад Аденауэр номидаги фонднинг Марказий Осиё бўйича минтақавий ваколатли вакили Томас Кунце.\n| 2436 17.07.2018


ЎзА - “Тараққиёт стратегияси“ маркази кейинги йил учун ишлаб чиқилаётган дастур лойиҳасига таклиф беришни сўрамоқда\n“Тараққиёт стратегияси“ маркази кейинги йил учун ишлаб чиқилаётган дастур лойиҳасига таклиф беришни сўрамоқда\nДавлат ва жамият тақдирига бефарқ бўлмаган юртдошларимизга қулайлик яратиш мақсадида, жорий йилнинг 27 июнь куни fikr.strategy.uz портали ишга туширилгани ҳақида хабар берган эдик. Ушбу манзил орқали ҳар бир юртдошимиз Давлат дастури ижроси бўйича ўз муносабатини билдириш ва кейинги йил учун ишлаб чиқилаётган дастур лойиҳасига таклиф бериш имкониятига эга.\n“Тараққиёт стратегияси” маркази ахборот хизматининг хабар беришича, эндиликда ҳамюртларимизнинг талаб ва истаклари, имкониятларини инобатга олган ҳолда, келгуси йил учун ишлаб чиқиладиган Давлат дастури лойиҳасига таклиф беришнинг янада қулай воситаси яратилди.\nБунинг учун марказнинг “Telegram” ижтимоий тармоғидаги расмий - t.me/dscuzbekistan каналига аъзо бўлиш кифоя. Бундан буён ушбу манзилда мунтазам равишда Ҳаракатлар стратегиясининг турли йўналишларига оид таклифларни билдириш мумкин.\n“Тараққиёт стратегияси” маркази барча юртдошларимизни жонажон ватанимиз равнақига ўзининг муносиб ҳиссасини қўшиш имкониятидан фаол фойдаланишга чақиради, дейилади хабарда.\nЭслатиб ўтамиз, марказ расмий сайти (www.strategy.uz)да ҳам “таклиф юбориш” функцияси жорий этилган.


Hyundai машина ичида мобил телефонларни ўчириб қўядиган технология учун патент олди » Ўзбекистон янгиликлари – Zamin.uz\n18-04-2015 | 17:16\nZAMIN.UZ / Авто / 18 Апрел 2015 года941\nHyundai компанияси машина ичида мобил телефонларни ўчириб қўядиган ва ҳайдовчига халақит берадиган бир қатор функцияларни чеклайдиган технология учун патент олди. Компания мутасаддиларининг фикрича, бу ҳайдовчини чалғитувчи нарсаларни камайтиради ва йўл хавфсизлигининг таъминланишига ёрдам беради. Бу технология айниқса янги ҳайдовчиларга қўл келиши мумкин, деб ёзади Kun.uz.Технологиянинг ишлаш принциплари қисман ошкор этилди. Маълум бўлишича, машинанинг электроникаси телефонларда SMS ёзишни чеклаб қўйиб, барча хабарларни оғзаки киритиш функциясини ишга тушириши мумкин. Технология тезлик, об-ҳаво, соат ва бошқа жиҳатларни эътиборга олиб қандай имкониятлар ва функцияларни чеклаш кераклигини белгилайди.Технология ишлаши учун машина ичига махсус антенналар ўрнатилиб, улар мобил алоқа воситаларнинг сигналларини тутиб боради. Айни пайтда, антенналарнинг уяли телефон билан алоқасини таъминлаш учун унга махсус илова ўрнатишга тўғри келади. Технология қачон ва қандай моделларда қўлланилиши маълум қилинмаган.Шунга ўхшаш технологиялар бошқа автоконцернлар томонидан ҳам ишлаб чиқилмоқда. Жумладан, яқинда Chevrolet янги авлод Malibu машиналари учун ҳайдовчининг ёшига қараб тезликни чеклайдиган Teen Driver технологиясини ишлаб чиққани маълум қилинган эди.\nЎқишни тавсия қиламиз Nokia мижозларни бешинчи авлод мобил алоқа тармоғи билан таништирди


Қачон бехато ёзамиз? — Ishonch Gazetasi\nҚачон бехато ёзамиз?\nСаводимиз «гуллаб» кетгани ҳақида анча вақтдан айтилади, ёзилади…\nАммо ўзгариш бўлмаяпти… Сабаб нимада?\nЯқинда «Миллий тикланиш» демократик партияси Хонқа тумани кенгаши «Соф ўзбек тилида» деб номланган жамоатчилик назорати акциясини ўтказди. Унда ташқи рекламалар ёзувида ўзбек адабий тили меъёр ва қоидаларига қанчалик амал қилинаётгани ўрганилди.\nХонқа шаҳарчасининг Ҳожихон Болтаев номи билан аталувчи дам олиш ва истироҳат боғига кираверишдаги баннерларида акс этган ёзувларида ўзбекча, русча аралаш ёзувларларга кўзимиз тушди. Унда фонтан-фантан, бошқармаси-бошкармаси, ёнғин-ёнгин шаклида акс этган.\n«Гулғунча» маҳалла фуқаролар йиғинидаги баннерда шаҳарча-шахарча, «Jumanazar Sardorbek servis» хусусий уй-жой мулкдорлари ширкати баннерида маҳалла-махалла, Ал-Хоразмий номидаги кўчадаги автомобиль эҳтиёт қисмлари дўкони олдидаги баннерда ўзбекча-русча ёзувлар, Халқлар дўстлиги кўчасидаги савдо ва хизмат кўрсатиш шохобчалари баннерларида холодильник-холоделник, бижутерии-бижитерия, озиқ-овқат дўкони олдида домашный-домошный каби ўзбекча-русча аралаш сўзлар хато ёзилган.\nБундан ташқари, шаҳарчанинг «Баркамоллик», «Ватанпарвар», «Фидойилар» маҳаллаларидаги давлат идоралари, хусусий корхоналар, озиқ-овқат ҳамда кийим-кечак дўконлари, маиший хизмат кўрсатиш шохобчалари олдига ўрнатилган пешлавҳалар, баннерларда акс этган ёзувларда ҳам бир қатор хатолар борлиги аниқланди. Масъулларга уларни бартараф қилиш юзасидан тавсиялар берилди. Туман мактабларидаги ўзбек тили ва адабиёти фани ўқитувчилари иштирокида давра суҳбати ташкил қилиб, уларга «Соф ўзбек тилида» жамоатчилик назорати акциясида фаол иштирок этиш тавсия этилди.\nДепутатлик гуруҳи аниқлаган хато ва камчиликлар Халқ депутатлари Хонқа тумани кенгаши ижтимоий-маданий соҳани ривожлантириш, оила, хотин-қизлар ва ёшлар масалалари бўйича доимий комиссияси йиғилишида муҳокама қилинди.\nҚувонарлиси шуки, тилга олинган хатолар тезда тўғриланибди. Аммо бошқа хатолар-чи? Ахир, нафақат Хонқа тумани, вилоятимиз, республикамизнинг барча ҳудудларида хато ёзилган реклама ва баннерларга кўзимиз тушиши аниқ. Уларга кўникиб кетганимизданми, ҳаттоки, айрим идора ва ташкилотларнинг (улар орасида айнан ёш авлодга тўғри ёзишни ўргатиши керак бўлганлар ҳам бор) меъёрий ҳужжатлари ва расмий хатларида ҳам имловий хатоларга дуч келяпмиз. Назаримда, фақат газета ва журналлардагина адабий тил меъёрларига риоя қилинмоқда, холос. Телевидение, радио ва кино санъатида адабий тил меъёрлари қўпол равишда бузилмоқда.\nЯқинда жияним билдирган мулоҳаза жуда ғалати туюлди:\n– Амма, фарғоналикларнинг адабий тили ва хоразмликларнинг адабий тили бир хил экан-а?\n– Ўзбек адабий тили ҳамма учун бир!\n– Нега унда тошкентликларнинг адабий тили бошқача?\n– Адабий тил эмас, шеваси бошқа?\n– Нега унда телевизорда шевада гапиришади?\nЖиянимга жўяли жавоб беролмадим. Зотан, бу муаммо, бу масала менинг жавобим билан ҳал қилинмайди. Қачонки, ўзбек тили, миллатимизнинг савияси ва саводхонлик даражасига бефарқ бўлмаган барча зиёли инсонлар, мутасаддилар доимий равишда таъсирчан чоралар кўрсагина ёзувлардаги хатолар камайиб, расмий мулоқотларда ҳам адабий тил меъёрларига риоя қиладиган бўламиз.\nЎзМТДП Хонқа тумани кенгаши раиси


Хориж давлати фойдасига махфий маълумотлар йиққан МРБ ходимига айблов эълон қилинди » Новости Узбекистана сегодня: nuz.uz\nНовости Узбекистана → Чойхона → Хориж давлати фойдасига махфий маълумотлар йиққан МРБ ходимига айблов эълон қилинди\n10-05-2018 11:01 0 638 Рейтинг0 Чоп этиш\nХориж давлати фойдасига махфий маълумотлар йиққан МРБ ходимига айблов эълон қилинди\nБугун шу йил январь ойида Нью-Йоркда қўлга олинган АҚШ Марказий разведка бошқармаси собиқ ходими Жерри Чунь Шин Лига хориж давлатига бериш учун махфий маълумотлар йиғиш, шунингдек, уларни ноқонуний сақлаш бўйича айблов эълон қилинди.\nМамлакат адлия вазирлиги хабарига кўра, 53 ёшли эркак Хитой ҳукуматига АҚШ мудофааси билан боғлиқ ахборотларни етказиб турган, деб ёзади “Reuters.\nМазкур маълумотлар асосида Чин ўлкасидаги Америка разведкаси айғоқчиларининг камида 20 нафарини ҳибсга олинган ва қатл этилган.\nАгар МРБнинг собиқ ходими айбдор деб топилса, у умрбод қамоқ жазосига ҳукм қилинади.\nЭслатиб ўтамиз, Жерри Чунь Шин Ли Нью-Йорк шаҳридаги Жон Кеннеди номли аэропортда қўлга туширилганда. Унинг ёнидан айғоқчиларнинг ҳақиқий исми-шарифлари ва телефонлари, махфий объектлар манзиллари ҳамда бошқа маълумотлар топилганди.\n#АҚШ #Марказий разведка бюроси


Архивы элдаги | KITAB.UZ\n«Хусусий бандлик агентликлари тўғрисида»ги Қонунга тузатишлар киритилди (13.08.2020 йилдаги ЎРҚ–632-сон Қонунга қаранг). Улар 3 ой ўтгач кучга киради. Хусусий бандлик агентликларига (ХБА) мамлакатимиздан ташқаридаги ишни қидираётган шахсларни ишга жойлаштирганлик учун фуқароларнинг ўзидан ҳақ ундириш тақиқланади – ушбу хизматлар ҳақини иш берувчилар тўлаши керак. Фуқароларга ушбу тақиқ ҳақида ёзмаБатафсил ўқинг\nЧет элдаги 73 нафар Ўзбекистон фуқаросида коронавирус қайд этилган …\nФото: UzReport TV кадри Хориждаги 73 нафар Ўзбекистон фуқаросида коронавирус инфекцияси қайд этилган. Улардан 42 нафари Россияда, 11 нафари АҚШда бўлса, Греция ва Қозоғистонда 6 нафар ўзбекистонликда вирус аниқланган. Бугун, 16:19 Коронавирус Жаҳон Хориждаги 73 нафар Ўзбекистон фуқаролари орасида коронавирус касаллигига чалиниш ҳолатлари қайд этилган. Бу ҳақдаБатафсил ўқинг


Яхшибоев Украина грандларини кучайтиришга қодир! – O'zbekiston Milliy paralimpiya qo'mitasi\n– Беларусда ишлаб, бу мамлакат футболининг савияси ошгани ва чемпионати кучайганига амин бўлдим. Кўпчилик Беларусь чемпионатига ўтганимни танқид қилиб, мени савияси паст мураббийга чиқариб қўйди. Тушунмаганим, улар менинг қай даражадаги мураббий эканимга қандай қилиб баҳо бера олгани бўлди. Аввало, қачон ва қаерда ишлашни мен ўзим ҳал қиламан. Мен оддий инсонман ва шу билан бирга мураббийман ҳам.\nШунингдек, бу ерга хорижлик футболчилар ҳам кела бошлади. Мен оз бўлса-да, зўр футболчи билан ишлашга муваффақ бўлдим. Бу ўзбекистонлик Жасур Яхшибоев. Ишонинг, Украинада бунақа форвардлар жуда кам. Агар у Украинага келса, юқори классдаги футболчи эканини кўрсата олади. Жасур Яхшибоев Украина грандлари – “Динамо” (Киев) ва “Шахтёр” (Донецк) жамоаларини кучайтиришга қодир. Жасур олиб келинса, чемпионатнинг кашфиётига айланиши аниқ, – деди ҳозир Молодованинг “Шериф” жамоасини бошқараётган украиналик мутахассис Юрий Вернидуб.\nЭркин курашчиларимиз «Янгиобод»да янги мавсумга тайёрланишмоқда\n“Реал” ҳужумчиси кетмоқчи


МИХ ҲАҚИДА ҚИССА – ВОҲА\nБир шаҳарда одамлар гўзал бир бино қуришибди. У жуда кўркам эди. Устунлари, нақшлари, гумбазлари, пештоқлар, хуллас ҳамма ҳамма нарсаси жуда гўзал эди. Келган одамлар устунларни, чиройли бўёқлар билан чизилган нақшларни, пардаларию пештоқларини мақтар эди.\nқисмларни, ҳатто оёқни тагида ётган гиламни ҳам мақташади, мен ҳақимда биров эсламайди ҳам. Демак мени бу бинога бирор фойдам йўқ”, деб турган жойидан суғрилиб ўзини пастга ташлабди. Ўша куни қаттиқ шамол бўлиб, михсиз қолган томни ўша қисмини шамол учириб юборибди, қаттиқ ёмғир ёғиб хонани ичига кўп сув кирибди. Бўёқлар бўялиб кетибди, гиламлар лойқага ботибди, пардаларни расвоси чиқиб, пештоқларгача зарар кўрибди. Ва мих буларни кўриб, одамлар уни гапирмагани, у ҳақида билмагани билан унинг бу хонага аҳамияти қанчалигини англабди.\nҚиссадан хисса шуки, ҳаётда ҳам мумкин бизни биров илғар, биров илғамас, биров билар, биров билмас, лекин ҳар бир инсонни бу ҳаётда ўз ўрни бор, у шу жамиятни муҳим бир бўлаги ҳисобланади.


ИИВда янги лавозим тайинловлари амалга оширилди\nИчки ишлар вазирлиги тизимида янги лавозим тайинловлари рўй берди\nИИВ ахборот хизмати хабарига кўра, подполковник Мирзоқул Мавлонқулович Маматмусаев вазир ўринбосарининг бошқарув аппарати бошлиғи лавозимига тайинланди. Тайинловга қадар М.Маматмусаев Сурхондарё вилояти ИИБ бошлиғининг жамоат тартибини сақлаш бўйича ўринбосари лавозимида хизмат қилган.\nПодполковник Рустамжон Холмирзаевич Дўстматов Наманган вилояти ИИБ бошлиғининг жамоат тартибини сақлаш бўйича ўринбосари лавозимига тайинланди. Тайинловга қадар Р.Дўстматов Тошкент вилояти ИИББ бошлиғининг жамоат тартибини сақлаш бўйича ўринбосари лавозимида хизмат қилган.\nПолковник Зоҳид Кушатович Мамадалиев Самарқанд вилояти ИИБ бошлиғининг жамоат тартибини сақлаш бўйича ўринбосари лавозимига тайинланди. Тайинловга қадар З.Мамадалиев Наманган вилояти ИИБ бошлиғининг жамоат тартибини сақлаш бўйича ўринбосари лавозимида хизмат қилган.\nПодполковник Фахриддин Умарович Раҳматов Самарқанд вилояти ИИБ бошлиғининг ўринбосари -кадрлар бошқармаси бошлиғи лавозимига тайинланди. Тайинловга қадар Ф.Раҳматов Қашқадарё вилояти ИИБ бошлиғининг ўринбосари - кадрлар бошқармаси бошлиғи лавозимида хизмат қилган.\nЙҲХББ «тонировка» нархи тушиши кутилаётгани ҳақида тарқалган гап-сўзларни рад этди


Миссисипи штати билан инновацион ҳамкорликка келишилди » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Миссисипи штати билан инновацион ҳамкорликка келишилди\n16-02-2019 11:34 0 723 Рейтинг1 Чоп этиш\nМиссисипи штати билан инновацион ҳамкорликка келишилди\n10-14 февраль кунлари Олий Мажлис Сенати раисининг биринчи ўринбосари Содиқ Сафоев бошчилигида АҚШнинг Миссисипи штатига ташриф буюрди. Делегация аъзолари сафидаги Инновацион ривожланиш ва Қишлоқ хўжалиги вазирлиги вакиллари “Valmont Industries, Inc.” компанияси раҳбарлари билан учрашиб, тўғридан-тўғри инвестициялар асосида тажрибада синалган илғор технологияларни қўллаган ҳолда Ўзбекистондаги қишлоқ хўжалик майдонларида сув ресурсларининг сарфини “ақлли технологиялар назорати”ни амалга оширувчи инновацион суғориш тизимларини яратиш ҳақида келишувга эришилди. Биринчи босқичда фермерлик хўжалигининг 100 гектарли экин майдонида пилот лойиҳаси амалга оширилади.\nКомпания лойиҳани ишлаб чиқиш, ёмғирли суғориш тизимини далага ўрнатиш, шунингдек фермер хўжалиги ходимларини ўқитишга тайёрлигини билдирди. Қишлоқ хўжалиги вазирлиги тажриба лойиҳаси қайси фермер хўжалигида ўтказилишини белгилаб, 100 гектар экин майдон ажратилишини таъминлайди. Инновацион ривожланиш вазирлиги эса лойиҳанинг умумий ва илмий-техникавий бошқарувини амалга оширади.\nТаъкидлаш жоизки, “Valmont Industries, Inc.” муҳандислик қурилмалари ва ирригация тизимлари соҳасида етакчи корхоналардан бири бўлиб, ирригацион суғориш технологиялари ва ускуналарини ишлаб чиқиш ва етказиб беришга ихтисослашган. У ўз фаолиятини дунёнинг 23 давлатида амалга ошириб келмоқда, компаниянинг бозор капитализациясининг миқдори 3 миллиард доллардан ошиқдир.\nШунингдек, Ўзбекистон Республикаси Инновацион ривожланиш вазири И. Абдураҳмонов Миссисипи штатидаги “Innovate Mississippi” Инновацион уюшма президенти Т.Джэфф билан учрашиб, инновациялар, илм-фан ва технологиялар соҳасидаги томонларнинг илмий-тадқиқот бирлашмалари ўртасидаги ҳамкорликни ривожлантириш масалаларини муҳокама қилдилар.


Бош сахифа > Янгиликлар > МАРДЛИК, МАТОНАТ ВА ЖАСОРАТ МАКТАБИ\nМустақиллик йилларида мамлакатимиз мудофаа соҳасини чуқур ислоҳ қилиш, ҳарбий қонунчилик базасини такомиллаштириш, Ватанимиз хавфсизлиги ва барқарорлиги, унинг сарҳадлари дахлсизлигини таъминлаш борасида улкан ишлар амалга оширилди. Бугунги кунда ҳар қандай стратегик вазифаларни самарали ҳал этишга қодир бўлган профессионал, ихчам, тезкор ва жанговар миллий армиямиз ташкил этилди.\nМамлакатимизда бу йил Ватан ҳимоячилари куни байрами “Миллий армиямиз – ёшларнинг мардлик, матонат ва жасорат мактабидир” шиори остида ўтказилмоқда.\nНавоий вилоятида ҳам 14 январь – Ватан ҳимоячилари куни ҳамда Қуролли Кучларимиз ташкил этилганининг 26 йиллигига бағишланган байрам тадбири бўлиб ўтди.\nДастлаб, 14 январь куни эрта тонгдан давлат ва жамоат ташкилотлари, ҳуқуқ-тартибот идоралари, ёшлар ва кенг жамоатчилик вакиллари томонидан Хотира хиёбонидаги Матамсаро она ҳайкали пойига гулчамбарлар қўйилди.\nШундан сўнг Навоий шаҳридаги “Фарҳод” маданият саройида Ватан ҳимоячилари кунига бағишланган вилоят байрам тадбири бўлиб ўтди. Унда Ўзбекистон Республикаси Президенти – Қуролли Кучлар Олий Бош Қўмондони Шавкат Мирзиёевнинг Ватан ҳимоячиларига йўллаган табригини Навоий вилояти ҳокими Қ.Турсунов тадбир иштирокчиларига ўқиб эшиттирди.\nБайрам тадбирида сўзга чиққанлар Давлатимиз раҳбари томонидан миллий армиямизни янада равнақ топтириш йўлида олиб борилаётган изчил ислоҳотлар хусусида алоҳида тўхталиб ўтишди.\nҚутлуғ айём муносабати билан Президентимизнинг фармонларига асосан давлат мукофотлари билан тақдирланганларга орден ва медаллар тантанали равишда топширилди. Шунингдек, бир гуруҳ соҳа фидойилари вилоят ҳокимлигининг фахрий ёрлиғи ҳамда қимматбаҳо совғалари билан тақдирланди.\n— Барқарор тараққиётимиз, тинч ва осуда ҳаётимиз ҳар биримизни ягона мақсад – Истиқлолимизни қадрлашга, фаровон ҳаётимизга шукуроналар айтишга, танлаган мустақил йўлимиздан изчил боришга, Ватанимизни сергак ва ишончли қўриқлашга, шарафли ва муқаддас бурчимизга ҳар доим содиқ қолишга даъват этади. Менинг камтарона меҳнатим муҳтарам Президентимиз томонидан шундай катта мукофотга муносиб топилгани кўнглимни тоғдек кўтариб юборди. Жиноятчиликка қарши курашиш, ҳуқуқбузарликларнинг олдини олиш фаолиятимиз мезонига айланди. Зеро, жиноят бўлмаган жойда, қонун устувор мамлакатда тараққиёт ҳам бардавом бўлади. Мен бундай эътиборга жавобан Ватанимиз равнақи учун бор куч ва шижоатим билан хизмат қилишни ўзимнинг муқаддас бурчим, деб биламан, — дейди Навоий шаҳар ички ишлар бўлими жиноят қидирув бўлими бошлиғининг ўринбосари, “Жасорат” медали соҳиби Ўктамхўжа Амонов.\nВилоятда байрам арафасида хизматни ўташ чоғида ҳалок бўлган соҳа вакиллари хонадонларига ташриф буюрилиб, уларнинг оила аъзолари ҳолидан хабар олинди. Фахрий ҳарбийларга эса алоҳида эҳтиром кўрсатилди.\nБугун ҳарбий хизматчиларни ижтимоий ҳимоя қилиш, уларни турар-жойлар билан таъминлаш, муддатли ҳарбий хизматни ўтаган аскарларга имтиёзлар бериш борасида олиб борилаётган ишлар йигитларимиз қалбида армияда хизмат қилиш ҳиссини кучайтирмоқда.\nАйни чоғда Қуролли Кучларимиз сафларида хизмат қилиш – бурч, Ватанни қўриқлаш – шараф, аскарлик - баркамоллик тимсолига айланиши билан бирга, миллий армиямиз ёшларимиз учун жисмоний тобланиш, чиниқиш, маҳоратини ошириш ва юксак инсоний фазилатларни мужассам этадиган, улар қалбида садоқат, жасорат ва матонат туйғуларини мустаҳкамловчи чинакам ҳаёт мактабига айланди.\nХусусан, бу йил вилоят тарихида илк маротаба ўтказилган ҳарбий-ватанпарварлик фестивали доирасида миллий армиямизнинг қудрати ва салоҳияти тўлиқ намоён этилгани ёшларни мардлик, матонат ва жасорат руҳида тарбиялашга муносиб хизмат қилади.\nБугун ҳарбий қисмларда аскарларнинг қатъий ирода, характер, фаол ҳаётий позицияни шакллантириш, ўз конституциявий бурчларини сидқидилдан, шараф билан ўташлари учун барча шароитлар мавжуд.\nЭътиборлиси, Мудофаа вазирлиги ҳузурида ташкил этилган жамоатчилик Кенгаши вакиллари, маҳалла фаоллари, олимлар, ёзувчи ва шоирлар, маданият, санъат, спорт намоёндалари томонидан ҳарбий қисмларда ташкил этилаётган учрашувлар, давра суҳбатлари Ватан ҳимоячиларининг маънавияти янада юксалишига хизмат қилмоқда.\nЭнг муҳими, бундай тадбирлар халқ ва армия яқинлигининг, якдиллигининг ёрқин исботи бўлаяпти.\nТадбирда санъаткорлар томонидан Ватанни, тинчликни тараннум этувчи куй-қўшиқлар ва жозибали рақслар барчага байрамона кайфият улашди.\nКўрилганлар сони: 3306


Ўзбекистонга кириш қимматлашди\n13 май 2021, Тошкент вақти: 23:45\nТаҳлилчилар¸ Ўзбекистон ҳукуматининг ўз қўшнилари билан борди-келдини турли бож ва солиқлар билан қийинлаштираëтгани минтақа интеграцияси йўлидаги энг катта тўсиқлигини айтишади.\n1 январдан бошлаб Тожикистоннинг Ўзбекистон ҳудудига ўтадиган юк машиналари ва йўловчи автобусларидан чегарада олинаëтган йиғим миқдори оширилди.\nЎзбекистон Республикаси Вазирлар маҳкамасининг “Чет эл автотранспорт воситаларининг кириши, чиқиши ва транзити назоратини янада такомиллаштириш” ҳақидаги қарорига кўра¸ 1 январдан бошлаб Тожикистонга тегишли юк машиналари ва автобусларнинг Ўзбекистон ҳудудига кириши, чиқиши ва транзити учун белгиланган тўлов миқдори ошди.\nЎзбекистон Республикаси Божхона қўмитаси ходими телефон суҳбати давомида бу ўзгаришни шундай изоҳлади:\n- Ўзбекистон Республикасига ҳудудий кириш билан транзит ўтиш бўйича йиғим бу.\n2009 йил биринчи январдан бошлаб Тожикистон республикасининг юк автотранспорт воситаси ва автобуслари Ўзбекистон ҳудудида уч суткадан ортиқ бўлганда¸ ҳар бир кун учун 70 АҚШ доллари тўлайди.\nТранспорт воситасининг киришининг ўзи 50 доллар¸ деди Божхона қўмитаси ходими.\nБожхона қўмитаси ходими Тожикистонга тегишли юк машиналари ва автобусларнинг Ўзбекистонга кириши, чиқиши ва транзити учун белгиланган тўлов миқдори ошириш ҳақидаги Вазирлар маҳкамаси қарорини шарҳлай олмаслигини айтди.\nАйни пайтда кузатувчилар бу ҳақда турли фикр билдирмоқда.\nЎзбекистонлик таҳлилчи Малик Абдураззоқов Тожикистонга тегишли юк машиналари ва автобуслар учун кириш, чиқиш ва транзит учун белгиланган тарифини оширишдан кўзланган биринчи мақсад иқтисодий манфаат экани айтди. Иккинчи томондан:\n- Анчадан бери Ўзбекистонга Афғонистондан наркотик кирмаяпти хабарингиз бўлса. Бу расмий маълумот. Ҳозир кириб келса¸ Тожикистоннинг ўзиники кириб келаяпти ўша чегарадош ҳудудларга.\nҚанақадир транспорт йўллари билан кириб келаëтгани айнан Тожикистон ҳудудидан бўлаяптида. Шу энг катта асос. Шуни қанақадир бир йўл билан назорат қилиш¸ транспорт йўлларини камайтириш.\nМенинг фикримча¸ бунга Ўзбекистон ҳукумати Коллектив хавфсизлик шартномаси ташкилоти орқали таъсир қилмоқчи эди¸ аммо бўлмади¸ дейди таҳлилчи Малик Абдураззоқов.\nЎзбекистонлик сиëсатшунос Фарҳод Толипов Тожикистонга тегишли юк машиналари ва автобусларнинг Ўзбекистонга кириши, чиқиши ва транзити учун белгиланган тўловни оширишга иқтисодий сабаблардан ташқари¸ Ўзбекистон ва Тожикистон ўртасидаги мураккаб сиëсий муносабатлар ҳам таъсир қилган бўлишини айтади.\n- Аввало¸ бу масала¸ яъни Тожикистон ва бошқа давлатлар билан бўлган муносабатлар бугунги кунда мураккаб деб таъкидлашимиз керак. Чегара ëки чегарани кесиб ўтиш билан боғлиқ бўлган бир қатор масалалар ҳеч осон нарса эмас.\nАгарда фақатгина халқларнинг бирлашиши¸ бир-бирига яқинлиги¸ келиб чиқиши¸ маданияти бир хил ва ҳоказо деб чеклансак эди¸ интеграцион жараëн аллақачон амалга ошган бўларди¸ дейди Фарҳод Толипов.\nЎзбекистонлик мустақил таҳлилчи фикрича, чегараларни очиш қўшни давлатлар манфаатларига хизмат қилиши баробарида маълум таҳдидларни ҳам пайдо қилади.\n- Наркотиклар муаммосини¸ терроризм муаммосини ва шунга ўхшаш таҳдидлар муаммосини ҳал қилиш борасида умумий ечимлар топилганича йўқ. Чегарада бўлаëтган ўзгаришларнинг¸ турли хил қўшимча мураккабликларнинг сабаби шу бўлса керак.\nУмуман олганда узоқ муддатни кўзлаб гапирсак¸ чегараларни очиб¸ савдо-сотиқларга йўл қўйиб¸ юк ташувчи машиналар ва одамларнинг чегараларни кесиб ўтишига қулайлик яратиш иккала давлат манфаатига¸албатта¸ тўла жавоб беради¸ дейди ўзбекистонлик мустақил таҳлилчи Фарҳод Толипов.


Петреус АҚШ Конгрессида кўрсатма беради\n12 апрел 2021, Тошкент вақти: 01:08\nЖума куни АҚШ Марказий разведка бошқармасининг собиқ директори Дэвид Петреус Бенғози шаҳрида АҚШ консуллигига қилинган ҳужум юзасидан Конгрессда кўрсатма беради.\nШу йилнинг 11 сентябр куни рўй берган ҳужумда америкалик тўрт дипломат, жумладан АҚШнинг Ливиядаги элчиси Крис Стивенс ҳалок бўлган эди.\nПетреус никоҳдан ташқари ишқий алоқада бўлганини тан олиб, 10 ноябр куни истеъфо берган эди.\nАҚШ Вакиллар палатаси миллий хавфсизлик қўмитаси ёпиқ эшиклар ортида ўтказадиган эшитувларда МРБ Бенғозидаги АҚШ консуллигига ҳужум қилинишидан аввал бу ҳақда қандай маълумотга эга бўлгани тўғрисида кўрсатма берилади. Шунингдек ҳужум рўй берган куни вазият қандай бўлгани ва унинг учун ким жавобгар бўлиши лозимлиги масаласи муҳокама қилинади.


“Озодликчилар, Ўзбекистонга қайтишимга ёрдам беринг!”\n28 январ 2021, Тошкент вақти: 00:41\nЎзининг сурати сифатида Ўткирбек Озодликка жўнатган сурат\nСарлавҳага чиқарилган илтимос билан 1 июнь – Халқаро болаларни ҳимоя қилиш кунида Қозоғистоннинг Манғистау вилоятидаги Ақтау шаҳридан Озодликка хат келди. Мактуб муаллифи - 18 яшар ўзбекистонлик ўсмир оғир меҳнат ва отасининг калтаклашларига чидолмай қолганидан, Ўзбекистонга қайтишнинг йўлини тополмаётганидан арз қилган.\nЎзини Ўткирбек, деб таништирган ўсмир илтимоси битилган аудиохатга сурати ва яшаб-ишлаб турган жойининг google-харитасини илова қилган.\nАйтишича, Ўткирбек Андижонда туғилган. Болалигида ота-онаси ажрашиб кетган ва у отасининг қўлида қолган.\n- Ҳозир мен Манғишлоқнинг Ақтау шаҳрида, 28 микрорайонида ошхонада ишлайман. Баъзи бир келишмовчиликлар туфайли дадам билан ўртамизда тез-тез жанжал чиқиб туради. Ўзбекистонга кетаман, десам, унамайди. Яна 2-3 йил ишлайсан, уй-жойни битирамиз, кейин кетасан, дейди. Мана бугун ҳам таёқ едим, дейди Ўткирбек Озодликка йўллаган аудиохатида.\nХати давомида Ўткирбек илтимосини конкретлаштириб, бундай дейди:\n- Менга Ўзбекистонга қайтишимга ёрдам бера оласизларми? Келганимга 6 ой бўлди, дейди ўсмир.\nУнинг яна бир гапи эса, ташвиш ва хавотир уйғотадиган гапдир.\n- Зўрға чидаб юрибман, ўз жонимга қасд қилиб қўйишим ҳам мумкин. Мен бу нарсага аниқ бораман. Бундан кўра, ўлганим яхши, дейди Ўткирбек.\nЎсмир, айни пайтда, агар унинг тақдирига ҳуқуқ-тартибот идоралари аралашгудай бўлса, отасига гап тегиб қолиши мумкинлигини ҳам тушунади ва бундай дейди:\n- Мен ортга қайтсам, отамга бирон-бир зиён етиб қолмаслигини истайман.\nЎткирбек ўзиники сифатида ёзиб юборган телефонни унинг ўзи эмас, балки қозоқ тилида жавоб берган икки киши: бир эркак ва бир аёл очди ва улар зарда билан ҳеч қандай Ўткирбекни билмасликларини айтди.\nЛекин Озодлик мухбири Ўткирбек айтган Андижон вилояти, Олтинкўл туманидаги МТС деган жойдан унинг 30 яшар тоғаси Асилбекни топди.\nАсилбекнинг айтишича, унинг опаси – Ўткирбекнинг онаси Самарқанднинг Каттақўрғонига турмушга чиққан. Икки қиз, бир ўғиллик бўлгач, эр-хотин ажрашиб кетган. Ўткирбек ота қўлида қолган, икки қиз - она қўлида.\nЖияни Ақтауда эканидан Асилбекнинг хабари борлиги маълум бўлди. “Беш йилдан бери боришади Қозоғистонга. Кафеда сомса пиширишади ота-бола”, деди Асилбек.\n- Жиянингиз шунчаки зерикканидан арз қилаяптими ёки отаси чиндан ҳам урадими?\nБу саволга Асилбек “Поччамиз ичиб олса, калласи ишламай қолади, жиянимга зулм ўтказиб қўяяпти, шекилли. Хабар олай, деб кеча қўнғироқ қилувдим, Ўткирбек олмади телефонни”, деди Асилбек.


Мексикада тимсоҳ гольф ўйинчисига ташланди - www.Voydod.net\nМексикада тимсоҳ гольф ўйинчисига ташланди\n58 ёшли британиялик гольфчи Дуги Томсон Мексиканинг машҳур “IberostarCancun” гольф-курортида тимсоҳ ҳужумига йўлиқди, деб ёзади “The Mirror” нашри.\nГольфчимайдон ёнидаги сув ҳавзасида яшириниб ётган йиртқич рептилия туфайли ҳаёт билан хайрлашишига сал қолди. Униҳалокатдан иккита дўсти қутқариб қолган. Улар қўлларига тушган буюмлар билан йиртқични ура бошлаган. Шутарзда тимсоҳ Томсоннинг оёқларини қўйиб юборган.\n“Iberostar Cancun Golf Club” маъмуриятимайдонда тимсоҳ сайр қилишини билган, бироқ сув ҳавзаси ёнига огоҳлантирувчи белги қўйиш билан чекланган,холос. Белги ҳам яқинда, тимсоҳ АҚШлик бошқа бир гольфчининг учта бармоғини тишлаб олганидан кейингина,қўйилган.


Парламент назоратининг таъсирчан механизми\nаҳоли билан учрашувларда ўз амалий ифодасини топмоқда\nШу кунларда жойларда Ўзбекистон Республикаси Олий Мажлиси Қонунчилик палатаси депутатлари ва Сенати аъзоларининг аҳоли билан бўлиб ўтаётган -мулоқотларида мавжуд муаммолар, уларни бартараф этиш чора-тадбирларига алоҳида эътибор қаратилмоқда.\nХалқ вакиллари томонидан олиб борилаётган парламент ва депутатлик назоратининг мазкур таъсирчан механизми инсон ҳуқуқ ва манфаатларини таъминлашда ўз самарасини бераётир. Бу, шунингдек, “Халқ давлат идораларига эмас, давлат идоралари халқимизга -хизмат қилиши керак”, деган ҳаётий тамойилнинг изчил рўёбга чиқарилишида алоҳида аҳамият касб этаяпти.\nХусусан, парламент аъзоларининг Гулистон туманидаги ана шундай мулоқоти ва ўрганишлари натижасида ҳал қилиниши лозим бўлган кўплаб муаммолар аниқланиб, улар ечими юзасидан тегишли чоралар белгиланди. Масалан, ўрганишнинг дастлабки кунларида бир неча фуқароларга соғлиқни сақлаш соҳасига оид мурожаати бўйича амалий кўмак берилгани эътиборга молик. Чунончи, “Ишонч” маҳалла фуқаролар йиғинида яшовчи Муқимжон ва Анзират Нурматовларнинг уч нафар ногирон фарзандини шифохонага жойлаштириш масаласи кўриб чиқилиб, бу оилага тегишли миқдорда ҳомийлик ёрдами кўрсатилди.\nАйни чоғда депутатлар соғлиқни сақлаш тизимида олиб борилаётган ислоҳотларнинг тумандаги ижроси билан ҳам батафсил танишмоқда. Ўрганишлар жараёнида аён бўлганидек, аҳолига бирламчи тиббий хизмат кўрсатиш тармоғидаги ўзгаришлар, яъни қишлоқ врачлик пунктларини оптималлаштириш натижалари аҳоли томонидан мамнунлик билан кутиб олинаётир. Шунингдек, туман тиббиёт бирлашмаси раҳбарининг халқ депутатлари туман Кенгашида, қишлоқ врачлик пунктлари мудирларининг маҳалла фуқаролар йиғинларида эришилган ютуқлар ва янгиликлар юзасидан ҳисобот бериб боришлари йўлга қўйилгани тиббий хизмат сифатини янада яхшилашда муҳим ўрин тутиши эътироф этилмоқда.\n— Мулоқотларда ҳудуддаги тиббиёт муассасаларидаги мавжуд камчиликлар ҳамда уларни бартараф этиш борасидаги таклиф ва мулоҳазалар ҳам ўртага ташланди, — дейди Олий Мажлис Қонунчилик палатаси депутати Комилжон Эрназаров. — Мисол учун, туман тиббиёт бирлашмаси шифохонаси биноси реконструкция қилингач, замонавий ҳолатга келтирилгани, аммо моддий-техника базасида айрим камчиликлар борлиги аниқланди. Жумладан, шифохонада катта ёшдаги беморлар овқатланиши учун етарли шарт-шароит яратилмаган. “Сойибобод” қишлоқ фуқаролар йиғинидаги қишлоқ врачлик пунктида эса қатор дори воситалари етишмовчилиги кузатилди. Қолаверса, айрим таълим муассасаларида ташкил этилган тиббий хизмат шохобчаларида ҳам ана шундай ҳолатга дуч келинди. Мазкур камчиликларни бартараф этиш бўйича зарур чоралар кўрилди.\nПарламент аъзолари тумандаги ўрганиш ва мулоқотлари давомида аҳолини қийнаб келаётган бошқа масалаларга ҳам эътибор қаратишмоқда. Чунончи, “Чортоқ” қишлоқ фуқаролар йиғинидаги Бирлашган кўчасини таъмирлаш бўйича тушган мурожаат жорий йилнинг иккинчи ярмига мўлжалланган туман дастурига киритилди.\nДепутатлар ва сенаторларнинг Бекобод туманида ўтказаётган мулоқотлари чоғида асосий эътибор туманда иқтисодий инфратузилма ва тадбиркорлик фаолиятини -ривожлантириш, молия-кредит ташкилотлари фаолиятини янада яхшилаш, савдо, маиший хизмат кўрсатиш сифатини юксалтириш, аҳоли бандлигини таъминлаш, ижтимоий соҳа тармоқлари иши самарадорлигини ошириш каби долзарб масалаларга қаратилмоқда.\nПарламент аъзолари тумандаги таълим муассасалари фаолиятини ҳам ўрганди. Хусусан, маиший хизмат ва ахборот технологиялари коллежида ўқувчи ва ўқитувчилар билан ўтказилган мулоқот, айниқса, қизғин кечди. Таъкидлаб ўтилганидек, кейинги пайтларда манфаатдор ташкилотлар саъй-ҳаракатлари билан коллежда давомат сезиларли даражада яхшиланди, машғулотлар сифати ошди. Суҳбатлар давомида битирувчиларнинг бир қисми ўз тадбиркорлик фаолиятини бошлаш истагини билдирган. Уларни банк кредитлари билан таъминлаш бўйича ҳам муайян ишлар амалга оширилмоқда.\nМулоқот чоғида коллеж ўқувчиларини тадбиркорликка ўргатиш масаласига янада кўпроқ эътибор бериш лозимлиги, бунинг учун мазкур йўналиш бўйича машғулотлар сони ва сифатини ошириш кераклиги ҳақида таклифлар айтилди.\nПарламент аъзоларининг қайд этишича, туманда болаларни мактабгача таълим муассасаларига қамраб олишда жиддий камчиликлар мавжуд. Боғча ёшидаги ўғил-қизларнинг 16 фоизи мактабгача таълим муассасаларига жалб қилинган. Бу, айниқса, олис ҳудудлардаги ота-оналарнинг ҳақли эътирозига сабаб бўлаётир. Тумандаги 1-мактабгача таълим муассасасида бўлиб ўтган мулоқот чоғида депутат ва сенаторлар бу масалага мутасаддилар эътиборини қаратди.\nЎз навбатида, аҳоли томорқаси имкониятларидан самарали фойдаланиш масаласи хонадонларда ўтказилган суҳбатларнинг бош мавзуси бўлди. Бу борада туманда тўпланган илғор тажрибалар оммалаштирилди.\nПарламент аъзоларининг жойларда аҳоли билан мулоқотлари давом этмоқда.\nМазкур рукндаги бошқа мақолалар: « Парламент аъзолари ҳудудлардаги ҳақиқий аҳволни ўрганмоқда\tСергей ЛЕБЕДЕВ: Ўзбекистон яхши қўшничилик муносабатларига алоҳида эътибор қаратмоқда »


Биринчи ҳолат. Банкларга бориб, тўловни амалга ошириш ёки бошқа турдаги хизматлардан фойдаланиш учун соатлаб навбатда турасан, саволларингга жўяли жавоб берадиган одам йўқ...\nИккинчи ҳолат. Овқатланиш учун «Миллий таом»лардан бирига кирдик. Сал нарироқда баланд товушда ҳиринглашаётган қиз-йигит официантлардан бири ёнимизга югуриб келди ва бизни ичкарига бошлади. «Меню»ни сўрадик. Ҳозир деганича кетиб, 10 дақиқадан сўнг, олиб келди. Буюртмамизни ёзиб олди. Йигирма дақиқалардан сўнг олдимизга келиб узр-маъзурни насия қилиб, «Сиз сўраган овқат йўқ экан, ўрнига мастава олиб келайми? (Эътибор беринг, олиб келсам бўладими, демаяпти!)», деб қолди. Биз чиқиб кетдик...\nУчинчи ҳолат. «Макро» супермаркетлар тармоғининг очилганига салкам бир йил бўлиб қолган янги филиалидаман. Уч-тўрт хил қилиб пишириқлардан олдим. Сотувчи йигит пишириқларнинг ҳар бирининг нархи кўрсатилган ёрлиқни қути устига ёпиштириб берди. Тўлов қилгани касса олдига келдим. Касса олдида турган йигит «Кечирасиз, бу қутини очиб кўраман (Яна ўша гап, очиб кўрсам майлими, қаршимасмисиз демади!)», дея қутини очиб ичидагиларни текшира бошлади. «Устида этикеткаси бор-ку» десам, «Адашиб нархини тушириб қолдирмаганмикан, деб текширамиз» деган жавобни олдим...\nТўртинчи ҳолат. Ижтимоий тармоқ орқали овқат буюртма қилдим. Аёл ўз маҳсулоти ва сервис хизматини мақтай кетди. Тўлов 100 фоиз олдиндан амалга оширилиши керак экан. Рақамини сўрадим, айтди. Буюртма вақтидан 20 дақиқа ўтиб ҳам етиб келмади. Берган рақамга қўнғироқ қилдим, афсуски ишламайдиган рақам бўлиб чиқди. Ана, холос! Телеграм манзилига хабар юбордим. Ўқияпти, жавоб йўқ. Йигирма дақиқадан сўнг суратдагига мутлақо тескари, совиб қолган овқат етиб келди. Бироқ ушбу ҳолат учун на узр сўрашди, на изоҳ беришди...\nБешинчи ҳолат. Қўғирчоқ театрига бордик. Ота-оналар билан бирга қўшиб ҳисоблаганда нари-бериси 20 нафарча одам чиқади. Кассир эса бизга 13-қатордан чипта берди. Олдинги қаторларда жой йўқ, деди. Ичкарига кирдик. Ҳеч ким йўқ. Ҳар ким истаган жойида ўтириб, спектаклни томоша қилди.\nОлтинчи ҳолат. Темир йўл ёки самолётга чипта олиш учун бир ҳафта олдиндан боришга мажбурсан, акс ҳолда чипта тополмайсан. Аммо ўша йўналишга чиққанингда не кўз билан кўрасанки, ҳар бир вагонда ёки самолёт салонида камида 4-5 та бўш жой бўлади… Балки бундай ҳолатларга сиз ҳам деярли ҳар куни учраётгандирсиз. Нима, сервис сифатининг ўзига хос ўзбек моделими бу?\nХўш, нима учун шундай? Туризмни ривожлантириш, ҳаётимизга инновацияни олиб кириш мақсадида тузилган вазирлигу турли қўмиталар учун балки булар жуда кичкина, арзимас бўлиб туюлар. Аммо, бизнинг ҳам, мамлакатнинг ҳам имижи мана шундай «кичкина масалалар»га катта эътибор орқали шаклланишига шубҳам йўқ.\n🕔20:28, 13.01.2021 ✔171\n✔ 171 🕔 20:28, 13.01.2021\n✔ 380 🕔 10:35, 28.12.2020


Мунажжимлар башорати 11 февраль куни Сизга юлдузлар нималарни ваъда қилмоқда 20-10-2021, 14:14 | Zamin.uz\n00:36 / 11.02.2019\nМунажжимлар башорати: 11 февраль куни Сизга юлдузлар нималарни ваъда қилмоқда?\nБугун биринчи навбатда кун тартиби ҳамда овқатланиш режимига қатъий амал қилишингиз керак. Режа бўйича яшаш унумли ва фойдали кечишини унутманг. Эмоциянгиз бугун меъёрда бўлмайди. Бунинг натижасида жанжаллар келтириб чиқаришингиз турган гап. Шахсий ҳаётда тафаккурингизга қулоқ тутинг. Яқин ўтмишда тўплаган тажрибангизга суянинг. Яқинларингиз билан муносабатларни янада яхшилашга ҳаракат қилинг.\n11 февралда режада умуман бўлмаган сафарга отланишингиз кутилади. Агар бу сафар ишингиз билан боғлиқ бўлса, бош тортишингиз нотўғри бўлади. Умуман олганда, кунингиз руҳий жиҳатдан оғир ўтади. Шунинг учун бировлар билан беҳуда баҳслашишингиз, жанжаллашишингиз тавсия қилинмайди. Арзимас кичик бир сабаб ҳам сизнинг жаҳдингизни қўзғаши ҳеч гап эмас. Шахсий ҳаётингизда айтарли муаммолар бўлмайди.\nМолиявий балансни издан чиқаришни хоҳламасангиз, тежамкор бўлинг, ўтмиш тажрибангизга суянган ҳолда иш тутинг. Башарти анчадан бери ниманидир сотиб олиш илинжида бўлсангиз, бу ишни бугун қўрқмасдан амалга ошираверсангиз бўлади. Моддий жиҳатдан бугун аҳволингиз яхши кечади. Фақат сотиб олишингиз лозим бўлган буюмнинг нархини олдиндан аниқлаб олинг. Шунга қараб бюджетингизни ҳисоб-китоб қилинг. Куннинг иккинчи ярмида стрессли ҳолатлар, гастрит қайталаниши, иммунитет тушиб кетиши кузатилиши мумкин. Спорт билан бугунча шуғулланмаганингиз маъқул.\n11 феврал куни нафақат вазиятни, балки кайфиятингизни ҳам назорат остида ушлашингиз тавсия қилинади. Кайфият ўзгарувчанлиги кимларнингдир кўнглига беҳуда озор етказиб қўйишингизга сабабчи бўлиши мумкин. Айрим жуфтликлар анчадан бери шаърий никоҳда яшаётган бўлсалар, бугун расман ЗАГС дан ўтишлари эҳтимолга яқин. Кун давомида фавқулодда сафарларга чиқишингиз, йирик харидларга қўл уришингиз, хусусий мулк олди-сотдиси билан машғул бўлишингиз кутилади.\nБугун муносабатларингиз аъло даражада бўлган инсон билан жанжаллашиб қолишингиз эҳтимоли бор. Шахсий бизнесига эга, савдо-сотиқ билан шуғулланадиганларнинг куни туғади. Шубҳасиз, бу ҳолат даромад мўмай кечишида ўз аксини топади. Тадбиркорлардан кимдир ўта фойдали шартномани имзолайди. Шу шартнома сабаб яқин келажакда бойлигингиз ўн-ўн беш ҳисса ортади. Ёши улуғ ва бемор қариндошлар ҳолидан кечқурун албатта хабар олинг. Жуда вақтингиз бўлмаса, телефон орқали бўлса ҳам ҳол сўраб қўйсангиз, савоб бўларди.\n11 февралда моддий жиҳатдан аҳволингиз мушкуллашиши мумкин. Негадир йирик харидлар қилишни истаб қоласиз-у, пулингиз етарли бўлиб чиқмайди. Нима қилиш керак? Тўғри, бундай харидлардан пул кўпаймагунча воз кеча туриш керак. Бундан бошқа ҳам пул билан боғлиқ ташвишларингиз қалашиб ётибди. Тўғри эмасми? Кун давомида саломатлигингиз билан жиддий шуғулланинг. Рўзғор ташвишларини бартараф этинг. Кечқурун сершовқин давралардан қочинг. Яхшиси, ёлғиз қолинг.\nКунингиз сиз режалаштиргандан буткул аксинча бошланади. Аммо бу сизнинг фойдангизга. Агар ишхонадаги юмушларни адо этишда ўзингизга бўлган ишонч янада кучайса, ҳамкасблар орасида обрўйингиз ҳам албатта ортади. Раҳбарлар сизни мақтаб чарчамай қўяди. Бунга арзийсиз. Пул билан боғлиқ ишларда таваккалчилик, чув тушишлардан эҳтиёт бўлинг. Саломатлигингизга алоҳида эътибор билан ёндашинг.\n11 феврал куни вужудингизда тўладан-да тўлароқ куч ва ғайрат билан иш бошлайсиз. Айнан улар жиддий муаммоларни бартараф этишда асқотиши мумкин. Оиласизлар тушдан кейин бўлғуси жуфтини учратиб танишишлари мумкин. Ҳамкасблар орасида ўзингизни янада хотиржам тутинг. Шунда муносабатларга путур етмайди. Кечқурун сизга кимдир бир даста пул тутқазиши кутилади. Бу кайфиятингизни кўтариб юбориши турган гап.\nКуннинг биринчи ярмида келажакда ҳомий ва яқин дўстга айланиши кутилаётган бир инсон билан танишиб қоласиз. Бу тақдирнинг навбатдаги ҳадяси. Шукр қилинг. Шахсий ҳаётда ҳам ўзингизни дипломатларча тутинг. Яқинларингизни ранжитадиган сўзларни тилингизга олманг. Саломатлигингиз масаласида кечки пайт айрим муаммолар пайдо бўлиши мумкин. Бўғимларни ва умуртқа поғонангизни ниҳоятда эҳтиёт қилинг.\n11 февралда вазият сизнинг етагингизда бўлади. Демак, хотиржамлик билан ҳар бир вазиятдан унумли фойдаланиш имконига эга бўласиз. Шу баҳонада ёшларга тажрибангизни сингдиришга ҳаракат қилинг. Улар билан бажонидил фикрлашинг. Шунда дўстларингиз сони ҳам кўпая боради. Кун давомида дўстлар, танишлардан мақтовлар эшитишингиз, олқишлар остида қолишингиз ҳақиқатга яқин. Асабни асранг.\nБугун ўзгаларнинг фикрига асир бўлиб қолмаслигингиз тавсия этилади. Майли, уларнинг фикри тўғри бўлса ҳам иш бажаришда фақат ўзингизга ишонинг. Муҳаббатда ҳали оила қуришга улгурмаганлар ўз олдиларига аниқ бир мақсадни қўйган ҳолда ҳаракатлар содир этсинлар. Агар кимдир сизга ёқса, уни кўргач, юрагингиз жизилласа, эзгу мақсадга эришиш йўлига тушинг ва сўнгги маррага қадар ортга чекинманг. Соғлиғингизни ҳам эҳтиёт қилинг. Усиз ҳаётда ниятга етиб бўлмайди.\n11 февралда иш жойингиздаги юмушларни бажаришда туб бурилиш ҳосил қилинг. Инқилоб содир этинг. Бу ҳаракатларингизни ҳамкасблар ҳам албатта қўллаб-қувватлайди, ишонинг. Оилавий ҳаётингизда майда кўнгилсизликлар юз бериш хавфи сезилмоқда. Эмоциянгизни жиловда тутинг. Фарзандлар билан кўпроқ суҳбатлашинг. Кечқурун тоза ҳавода узоқ вақт сайр қилинг. “Замин” янгиликларини “Twitter”да кузатиб боринг\nЯнгиликлар » Ҳаёт тарзи » Мунажжимлар башорати: 11 февраль куни Сизга юлдузлар нималарни ваъда қилмоқда?


Юлий Юсупов: энди пулимиз гап-сўзсиз айрим "маҳаллий ишлаб чиқарувчилар" чўнтагига киради Ўзбекистон янгиликлари\nЮлий Юсупов: энди пулимиз гап-сўзсиз айрим "маҳаллий ишлаб чиқарувчилар" чўнтагига киради\nЎзбекистон, Тошкент – Batafsil.uz. Таниқли ўзбекистонлик иқтисодчи Юлий Юсупов маҳаллий ишлаб чиқаришни қўллаб-қувватлаш бўйича янги ҳужжат қабул қилинишини изоҳлар экан, “энди пулимиз гап-сўзсиз айрим "маҳаллий ишлаб чиқарувчилар" чўнтагига киради”, - деб айтди.\nЭслатиб ўтамизки, Ўзбекистон Президенти имзолаган ҳужжатга мувофиқ, бундан кейин давлат харидлари жараёнида маҳаллий ишлаб чиқарилган маҳсулотларга устуворлик берилади. Хусусан, тендерда Ўзбекистоннинг иккитадан ортиқ вакили иштирок этган тақдирда, тендерда фақат уларнинг маҳсулотлари иштирок этади.\nБундан ташқари, маҳаллий товарларга 15 фоизлик имтиёз берилади. Бундан буён маҳаллий ҳокимият вакиллари бюджет ҳисобидан амалга ошириладиган барча харидларда бевосита иштирок этадилар.\n"Бу нимани англатади? Бюджет маблағлари, яъни биз ва сизнинг пуллар эндиликда ҳеч қандай муаммосиз “танланган" маҳаллий ишлаб чиқарувчилар чўнтагига ўтади. Қолаверса, ундан ҳам юқори нархлар билан тендерда иштирок этадиган маҳаллий компанияни топиш умуман муаммо эмас. Ўшанда нархи қанчалик юқори бўлишидан қатъи назар, супернархда давлат хариди амалга ошарилаверади. Сиз имтиёз билан, яъни солиқ тўловчилар ҳисобидан импорт қилинган қисмларни йиғиш билан шуғулланадиган бўлсангиз ҳам, бу қоидадан истисно бўлмайсиз", - деди Юлий Юсупов ўзининг Facebookдаги саҳифасида.\nШунингдек, иқтисодчи ушбу схема ҳамма учун аниқ ва равшан эканлигини таъкидлаб, фойдаланувчиларнинг бир қатор фикрларини келтирди.\n-Маҳаллий ишлаб чиқарувчиларни қўллаб-қувватлаш қани? Газ ҳисоблагичлари мисолида янги пайдо бўлган маҳаллий ишлаб чиқарувчи бошқаларни “бўғиб” қўйганлигини кўриш мумкин. Шундан аёнки, имтиёзлар рақобат шароитида маҳаллий ишлаб чиқарувчини қўллаб-қувватлаш мақсадида эмас, балки амалдорлар томонидан яратилмаган бошқа ишлаб чиқарувчиларни ўйиндан чиқариш учун тарқатилган.\n- Нега имтиёз ва преференцияларга эга бўлган ушбу маҳаллий ишлаб чиқарувчиларнинг давлат харидлари доирасида етказиб бераётган маҳсулотлари имтиёзга эга бўлмаганларникига қараганда қимматроқ?\n- Бу ерда асосий сўз - "Ўзэлтехсаноат", яъни маиший техника.\n- Барча маҳаллий маҳсулотлар - импорт қилинган эҳтиёт қисмлардан йиғилади (божсиз олиб кирилган). Фақат битта "лекини" бор - негадир улар чет элникига кўра қимматроқ!\n– Яна эски тоз, эски хаммом! Агар чет элники арзон ва сифатли бўлса, унда нима бўлади? Эҳтимол, дунё нархларини текшириб, кейин маҳаллий ишлаб чиқарувчига мурожаат қилиши керакдир. Ҳар қандай давлат буюртмаси солиқ тўловчининг пули эвазига бажарилишини унутманг. Шунингдек, ҳозирги пайтда давлат қарзи тез суръатда ўсиб бораётганлигини ёдда тутиш керак!\n– Мен маҳаллий ишлаб чиқарувчини қўллаб-қувватлаш кераклигига қўшиламан, аммо сифати нима бўлади? Сифат ҳақида бирор сўз айтилмайди, чунки Германияда ишлаб чиқарилган ва маҳаллий устахонада тайёрланган маҳсулотни қиёслаб бўлмайди. Қолаверса, кафолат муддати ва ҳақиқий хизмат муддати каби тушунчалар мавжуд. Импорт қилинган юқори сифатли маҳсулот бузилмасдан, икки ёки ҳатто уч баравар кўпроқ ишлайди. Агар бу пулга ўтказилса ва ҳисобланса, импорт қилинадиган нарса узоқроқ ва муаммосиз хизмат қилиши туфайли арзонга тушади.\nНима учун хорижда ишлаб чиқарилган маҳсулот Ўзбекистонга нисбатан кўпроқ харажат билан тайёрланса, ишлаб чиқарувчининг фойдасини ўзида акс этса, Ўзбекистонгача етказиб бериш ва божхона расмийлаштируви харажатларини ўз ичига олсаю, давлат идораларимиз сотиб олиши учун Ўзбекистонда ишлаб чиқарилган маҳсулотдан 15 ва 20 фоизга арзонроқ бўлиши керак экан?\n– Бир пайтлар сендвич панелларни сотиб олмоқчи бўлганимда, маҳаллий ишлаб чиқарувчилар маҳсулотига эътибор қаратдим. Маҳаллий ишлаб чиқарувчилар нархи туркларникига қараганда қарийб 2 баравар қиммат эди, сифати ҳақида гапирмаса ҳам бўлади. Шундан кейин маҳаллий ишлаб чиқарувчиларни қўллаб-қувватлаш, айниқса ушбу имтиёзлар суистеъмол қилинганида ҳар доим ҳам яхши эмас экан, деган хулосага келдим.


ЖССТ: Вакцина бутун дунё бўйлаб адолатли ва тенг тақсимланса, пандемия тугаши мумкин\n3 Январь 11:32\nNUR-SULTAN. Кazinform- Жаҳон соғлиқни сақлаш ташкилоти раҳбари Тедрос Адханом Гебрейесус, агар дунёда вакциналарни тақсимлашда адолатсизлик ва тенгсизликлар бартараф этилса, 2022 йил коронавирус пандемиясининг сўнгги йили бўлиши мумкинлигини айтди, дея хабар беради Кazinform BBCга таяниб.\nГебрейсус ўзининг янги йил табригида «Омикрон» ковиднинг янги версияси пайдо бўлишини ҳаддан ташқари миллатчилик ва айрим мамлакатлардаги вакциналар захирасининг ортиқчалиги билан богғлади. ЖССТ дунёнинг энг бой мамлакатларини ўз фуқароларига учинчи вакцинани таклиф қилгани учун бир неча бор танқид қилган ва кўплаб минтақаларда аҳолининг муҳим қисми ҳатто вакцинанинг биринчи дозасини ҳам олмаган.\nЖССТ раҳбарининг сўзларига кўра, адолат тамойили қанчалик узоқ бузилса, олдиндан прогноз қилиш мумкин бўлмаган вируснинг кейинги ўзгариши хавфи шунчалик юқори бўлади. Мутахассисларнинг фикрича, вируснинг янги мутацияси у фаол равишда тарқалиб, дунёнинг турли бурчакларида кўпроқ одамлар юқтирганда юзага келади. «Омикрон»нинг авж олиши бутун дунё бўйлаб касалланишлар сонининг кескин ўсишига олиб келди, аммо дастлабки маълумотларга кўра, ушбу штаммни юытирганлар бутун дунё бўйлаб касалхоналарда камроқ учрайди.\n#Тиббиёт #Хориж #Дунё


Москвада маст ҳолатдаги ота-она таксида 2 чақалоғини унутиб қолдирди\nМосква шаҳрида маст ҳолатдаги ота-она такси ичида 2 нафар эгизак чақалоғини унутиб қолдирган. Бу ҳақда шаҳар ИИВ сайти хабар берган. Пойтахт полицияси бу чақалоқларни шаҳардаги болалар уйига олиб борган.\n"Бу ота-оналарнинг ҳаракати "вояга етмаган фарзандлар тарбиясидаги масъсулиятсизлик" сифатида баҳоланган", дейилади хабарда.\nПолиция маълумотига кўра, 1 февраль оқшомида маст ҳолатдаги ота-она Озерний кўчасидаги уйга такси чақиртирган. Улар машинага чиққанларидан кейин ўзаро жанжаллаша бошлашган ва кейин номаълум томонга кетишган. Улар машинанинг орқа ўриндиғида икки чақалоқни унутиб қолдиришган.\nАйни вақтда улар қидирилмоқда. Маълум бўлишича, бу эгизакларнинг онаси муқаддам 2 марта фоҳишабозлик билан шуғуллангани учун жавобгарликка тортилган. Бу оиланинг эгизаклардан ташқари 11 ва 14 ёшлардаги 2 фарзанди ҳам борлиги айтилган.


Адолат ва қонун устуворлиги — инсон қадр-қимматини таъминлашнинг (...)\nАдолат ва қонун устуворлиги — инсон қадр-қимматини таъминлашнинг энг асосий шарти\nЎзбекистон Республикаси Олий суди раиси Козимжон КОМИЛОВнинг “Янги Ўзбекистон” ва “Правда Востока” газеталари бош муҳарририга интервьюси\n2017-2021 йилларда Ўзбекистон Республикасини ривожлантириш бўйича Ҳаракатлар стратегиясининг иккинчи — ҚОНУН УСТУВОРЛИГИНИ ТАЪМИНЛАШ ВА СУД-ҲУҚУҚ ТИЗИМИНИ ЯНАДА ИСЛОҲ ҚИЛИШНИНГ УСТУВОР ЙЎНАЛИШЛАРИ бўйича амалга оширилган ишлар\n— Президентимиз Шавкат Мирзиёев ташаббуси асосида бундан беш йил олдин халқимиз билан бамаслаҳат 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси қабул қилинди. Ўтган даврда ушбу стратегия асосида мамлакатимиз ҳаётининг барча соҳаларида, шу жумладан, суд-ҳуқуқ тизимида кенг кўламли ислоҳотлар амалга оширилди.\nКозимжон Фозилович, гап шу ҳақда борар экан, Сиз билан суҳбатимиз аввалида Ҳаракатлар стратегияси асосида мамлакатда қонун устуворлигини таъминлаш, суд-ҳуқуқ тизимини янада ислоҳ қилиш борасида амалга оширилган ишлар таҳлилига тўхталишни жоиз топдик.\nАйтинг-чи, бу йўналишдаги ислоҳотлар, энг аввало, қайси жиҳатларда кўзга ташланади?\n— Ўтган беш йиллик ҳақида гап очдингиз. Миллий тараққиётимизнинг бу йиллари қизғин ислоҳотлар даврида яшадик. Президентимиз раҳбарлигида тарихий ўзгаришларга асос солинди. Янги Ўзбекистонни қуриш, халқимизнинг кўп йиллик орзуларини рўёбга чиқариш, инсон ҳуқуқларини энг олий қадрият даражасига кўтариш, мавжуд муаммоларга ечим топиш йўлида улуғ мақсадларимизга эриша бошладик.\nОдил судлов қачонки чинакам мустақил суд ҳокимияти томонидан амалга оширилса, инсон қадр-қиммати таъминланади, адолат ва қонун устуворлиги қарор топади. Шу маънода, суд ҳокимиятининг чинакам мустақиллигини таъминлаш демократик ҳуқуқий давлат ва кучли фуқаролик жамияти қуришнинг муҳим шартларидандир. Гап шу ҳақда кетганида, Президентимиз Конституциямиз қабул қилинганининг 24 йиллигига бағишланган маросимдаги маърузасида илгари сурган ташаббуслар ёдга тушади.\n“Суд ҳокимиятининг мустақиллиги тўғрисидаги конституциявий нормаларга ва одил судловни амалга ошириш фаолиятига аралашганлик учун жавобгарлик муқаррарлигини таъминлаш олдимизга қўйган мақсадларга эришишнинг муҳим кафолатидир. Судларда ишларни кўриш сифатини ошириш, айниқса, фуқаролик ишларида овора бўлиб юришларнинг олдини олиш, айнан бир инстанция судида ишни бир неча маротаба кўриб турли қарорлар қабул қилиш амалиётига чек қўйиш вақти келди”, деган эди давлатимиз раҳбари.\nЎтган қисқа даврда судларнинг ҳақиқий мустақиллигини таъминлаш, суд-ҳуқуқ тизимини тубдан такомиллаштириш бўйича комплекс чора-тадбирлар амалга оширилди.\nАввало, Ҳаракатлар стратегияси асосидаги ислоҳотлар суд ҳокимиятининг чинакам мустақиллигини таъминлаш, судларнинг фуқаролар ҳуқуқлари, эркинликлари ва қонуний манфаатларини ҳимоя қилиш борасидаги роли ва аҳамиятини оширишга замин яратди.\nСўнгги 5 йилда ушбу йўналишдаги устувор масалалар юзасидан 50 дан ортиқ қонун, фармон ва қарор қабул қилинди. Суд тизимига оид нормативҳуқуқий ҳужжатлар ислоҳотларга мос равишда янгиланди.\nЖумладан, 3 та кодекс янгидан қабул қилинди, бошқа бир қатор кодексларга жиддий ўзгартиришлар киритилди. Янги “Судлар тўғрисида”ги, “Ўзбекистон Республикаси Судьялар олий кенгаши тўғрисида”ги ва “Ўзбекистон Республикасининг Конституциявий суди тўғрисида”ги қонунлар қабул қилинди. Шу ҳуқуқий асосда суд тизими тубдан такомиллаштирилди.\nСуд-ҳуқуқ тизимини янада ислоҳ қилишга қаратилган ислоҳотлар, энг аввало, суд ҳокимиятининг чинакам мустақиллигини таъминлашга, инсон ҳуқуқ ва эркинликларини, шахсларнинг қонуний манфаатларини ҳимоялашга хизмат қилмоқда. Бу борадаги самаралар судлар тузилмасини замон талабларига мос равишда такомиллаштириш, судларнинг очиқлиги ва шаффофлигини таъминлаш, инсон ҳуқуқлари ҳимоясини кучайтиришга қаратилган институционал ислоҳотлар мисолида яққол намоён бўлди.\nЖумладан, Президентимизнинг судьяларнинг ваколат муддатини узайтириш, суд ишларида адолатли қарорлар қабул қилишга қодир бўлган, юксак малакали суд ходимлари корпусини шакллантириш борасидаги беш йил олдинги ташаббуси асосида судьялик лавозимларига номзодларни саралаш ва тайинлашнинг янги тартиб-таомиллари жорий этилди.\nСудлар мустақил экани ва фақат қонунга бўйсунишини таъминлашда судья лавозимида бўлишнинг илк маротаба беш йиллик, кейин ўн йиллик ва сўнг муддатсиз давр белгиланиши муҳим аҳамият касб этди. Шу билан бирга, судьяларнинг лавозимига кейинги муддатга қайта сайланиши ёки тайинланиши, ўз вазифаларини намунали адо этгач, кейинчалик ўн йилга ва ҳатто муддатсиз даврга сайланиши ёки тайинланиши рағбатлантириш манбаи бўлиб ҳам хизмат қилмоқда.\nСудларни молиялаштириш тизими халқаро стандартларга мувофиқлаштирилди. Президентимизнинг 2021 йил 13 январдаги “Суд органлари фаолиятини молиялаштириш тизимини тубдан такомиллаштириш чора-тадбирлари тўғрисида”ги фармонига мувофиқ, судья ва суд органлари ходимларининг иш ҳақлари ҳамда қўшимча тўловлари тўлиқ давлат бюджети маблағлари ҳисобидан молиялаштирилмоқда.\nСудьяларнинг ижтимоий ҳимояси кучайтирилди. Бу ҳам, албатта, суд мустақиллигини таъминловчи муҳим кафолатлардандир.\nСудьяларнинг чинакам мустақиллигини таъминлаш ва суд тизимида коррупциянинг олдини олиш самарадорлигини ошириш масаласи ҳам алоҳида аҳамиятга эга. Бинобарин, Президентимизнинг 2020 йил 7 декабрдаги “Судьяларнинг чинакам мустақиллигини таъминлаш ҳамда суд тизимида коррупциянинг олдини олиш самарадорлигини ошириш чора-тадбирлари тўғрисида”ги фармонига мувофиқ, судьянинг одил судлов билан боғлиқ фаолиятига ҳар қандай аралашувнинг олдини олиш мақсадида:\nбиринчидан, судьяларнинг дахлсизлигини бузганлик ва одил судловни амалга ошириш борасидаги фаолиятига аралашганлик ҳолатлари юзасидан Кенгаш раиси томонидан прокуратура органларига тақдимнома киритиш;\nиккинчидан, судьяларни ҳуқуқни муҳофаза қилувчи органларга гувоҳ ёки гумон қилинувчи сифатида сўроқ қилиш учун чақиришга тегишли малака ҳайъатлари розилиги билан йўл қўйиш тартиби ўрнатилди.\nИслоҳотлар аввалида ягона суд амалиётини йўлга қўйиш мақсадида Олий суд ва Олий хўжалик суди фуқаролик, жиноий, маъмурий ва иқтисодий суд иш юритуви соҳасида суд ҳокимиятининг ягона олий органи — Олий судга бирлаштирилгани ўз самарасини берди.\nШу муносабат билан вилоят ва унга тенглаштирилган фуқаролик ишлари бўйича, жиноят ишлари бўйича судлар ва иқтисодий судлар негизида судьяларнинг қатъий ихтисослашувини сақлаб қолган ҳолда, вилоят даражасидаги умумюрисдикция судлари ташкил этилди. Таъкидлаш лозимки, бу амалиёт суд ҳимоясини таъминлашдаги ортиқча бюрократик тўсиқларни бартараф этишга, суд органларининг амалдаги тузилишини замон талаблари ва халқаро стандартларга мувофиқлаштиришга хизмат қилмоқда.\n— Фуқароларнинг ҳуқуқ ва эркинликларини ишончли ҳимоя қилиш кафолатларини таъминлаш борасида ҳам кенг миқёсли ишлар амалга оширилди. Бугун фуқароларнинг ҳуқуқ ва эркинликлари ҳимояси таъминлангани ҳақида сўз борганида шу ва бошқа ислоҳотларни таҳлил қилиш имконига эгамиз. Шундай экан, бу борадаги таъсирчан чора-тадбирлар мазмун-моҳияти ҳақида ҳам батафсил гапириб берсангиз.\n— Бу кўп йиллар халқимиз орзиқиб кутган жуда муҳим ислоҳот бўлди. Одил судловни амалга ошириш орқали фуқароларнинг ҳуқуқ ва эркинликларини ишончли ҳимоя қилиш кафолатларини таъминлаш судларнинг асосий вазифаси этиб белгиланди.\nБу борада ўтган даврда комплекс чора-тадбирлар кўрилди. Жумладан, илк бор давлат органлари қарорлари ва улар мансабдор шахсларининг ғайриқонуний ҳаракатлари ёки ҳаракатсизлиги устидан фуқароларнинг судга шикоят қилиш ҳуқуқи кафолатини таъминлашга хизмат қиладиган маъмурий судлар ташкил этилди.\nМисол учун, 2017-2020 йиллар ва 2021 йилнинг 9 ойи мобайнида маъмурий судлар томонидан 67 минг 990 та ариза кўрилиб, шундан 44 минг 388 таси, яъни 65 фоизи қаноатлантирилган. Ҳокимларнинг 5 минг 478 та қарори ҳақиқий эмас, деб топилиб, фуқаролар ва юридик шахсларнинг бузилган ҳуқуқлари тикланишига эришилди.\nИнсон ҳуқуқларини таъминлашдаги яна бир муҳим ислоҳот — “Хабеас корпус” институтини қўллаш соҳасини кенгайтириш, жиноий жазоларни либераллаштириш, суд-тергов фаолиятида фуқароларнинг ҳуқуқ ва эркинликларини кафолатлашни янада кучайтириш бўйича изчил чора-тадбирлар амалга оширилди.\nЖумладан, жиноят ишини қўшимча терговга қайтариш институти бекор қилинди. Қамоқ тарзидаги жиноий жазо тури тугатилиб, унинг ўрнига жазонинг озодликдан маҳрум қилиш билан боғлиқ бўлмаган муқобил турларини қўллаш имконияти кенгайтирилди ва далилларга баҳо бериш институти тубдан такомиллаштирилди.\nБу, ўз навбатида, иш бўйича барча ҳолатлар суд томонидан ҳар томонлама текширилиб, далилларга холисона баҳо берилишига, натижада оқлов ҳукмлари кўпайишига асос яратди.\nХусусан, ўтган 5 йилда 3 минг 513 нафар, фақат 2021 йилнинг 9 ойида 743 нафар фуқарога нисбатан оқлов ҳукми чиқарилган. Шунингдек, 18 026 нафар шахс суд залидан озод қилиниб, 33 минг 515 фуқарога нисбатан асоссиз қўйилган моддалар айбловлардан чиқарилган ёки ўзгартирилган.\nБир қарашда ушбу кўрсаткичлар оддий рақамлар бўлиб кўриниши мумкин. Лекин ноҳақ айбланган шунча инсоннинг оиласи бағрига қайтишини, озодликка чиқишини кўз олдимизга келтириб кўрсак, албатта, ислоҳотлар самараси оддий бир инсон тақдирида қандай акс этганини аниқ тасаввур қиламиз.\nБуларнинг барчаси, ҳеч шубҳасиз, суд-ҳуқуқ тизимидаги ислоҳотларнинг яққол натижасидир. Зеро, эркинлик — инсон учун энг олий неъмат.\nБу борадаги яна бир муҳим ислоҳот — инсон ҳуқуқларининг ишончли ҳимоясини таъминлаш мақсадида суд қарорларини қайта кўриш институти такомиллаштирилганидир. Эътибор беринг, 2017 йилга қадар 7 та суд инстанциясида суд қарорлари қайта кўриб чиқилган бўлса, кейинги уч йилда бу инстанциялар сони 3 тага қисқартирилди.\nСуд инстанциялари қисқартирилиши нима дегани? Бу, албатта, бузилган ҳуқуқнинг тезроқ муддатда ортиқча оворагарчилик ва сарф-харажатларсиз самарали тикланишини англатади.\nШу сабабли халқаро стандартларга мос равишда уч босқичли суд тизими яратилди: биринчи инстанция (туман (шаҳар) судлари, айрим тоифадаги мураккаб ишлар бўйича — вилоят судлари), апелляция инстанцияси (вилоят даражасидаги судлар) ва кассация инстанцияси (Олий суд) дан иборат бўлган “Бир суд — бир инстанция” тамойили жорий қилинди.\nХалқаро ташкилотлар ва экспертларнинг эътирозига сабаб бўлаётган назорат инстанцияси тўлиқ бекор қилинди.\n“Бир суд — бир инстанция” тамойилининг жорий этилиши натижасида фуқароларнинг одил судловга эришиш даражаси ошаётганини алоҳида таъкидлаш лозим.\nСуд процессида тортишувлик принципини ҳамда тарафларнинг тенглигини таъминлаш мақсадида судланувчи, жабрланувчи ва уларнинг вакиллари томонидан кассация тартибида берилган шикоятнинг мақоми прокурорнинг протести билан тенглаштирилди.\nХусусан, жиноят процессида аввал янги очилган ҳолатлар туфайли иш юритишни қайтадан бошлаш фақат прокурорнинг ташаббусига кўра амалга оширилган бўлса, энди бундай ҳуқуқ жиноят процессининг бошқа иштирокчилари, яъни маҳкум, оқланган шахс, уларнинг ҳимоячилари ва қонуний вакиллари, жабрланувчи ва унинг вакилига ҳам берилди. Улар судга янги очилган ҳолатлар туфайли иш юритишни қўзғатиш тўғрисида илтимоснома бериш ҳуқуқига эга бўлди.\n— Ҳаракатлар стратегиясида маъмурий, жиноят, фуқаролик ва иқтисодий қонунчиликни такомиллаштириш ҳам кўзда тутилган эди. Бу жараёнда бугун Ўзбекистонда қандай тизим мавжуд?\n— Тўғри таъкидлаганингиздек, Ҳаракатлар стратегиясида бу борада тўртта муҳим жиҳат белгиланган эди.\nБиринчи — жиноят ва жиноятпроцессуал қонунчилигини такомиллаштириш ва либераллаштириш, алоҳида жиноий қилмишларни декриминаллаштириш, жиноий жазолар ва уларни ижро этиш тартибини инсонпарварлаштириш.\nИккинчи — одил судловни амалга ошириш самарадорлиги ва сифатини ошириш, маъмурий, жиноят, фуқаролик ва иқтисодий суд иш юритувининг процессуал асосларини такомиллаштириш.\nУчинчи — жиноят, фуқаролик ва иқтисодий ишларни кўриб чиқиш тартибини такомиллаштириш, бир-бирини такрорлайдиган ваколат ва инстанцияларни қисқартириш.\nТўртинчи — электрон тартибда суд ва ижро ишини юритишнинг замонавий шакл ва усулларини жорий этиш.\nАна шу мақсадларни амалга ошириш йўлида, аввало, янги таҳрирдаги Фуқаролик процессуал кодекси, Иқтисодий процессуал кодекс ва Маъмурий суд ишларини юритиш тўғрисидаги кодекс қабул қилинди. Уларда суд ишларини юритишга оид процессуал тартиблар халқаро стандартга мос равишда, ҳуқуқни қўллаш амалиётини чуқур таҳлил қилган ҳолда, илғор хорижий тажриба асосида такомиллаштирилди ҳамда фуқаролар ва тадбиркорлик субъектларининг ҳуқуқ ва қонуний манфаатларини самарали ҳимоя қилишга оид янги нормалар киритилди.\nФуқаролик ва иқтисодий ишларни кўришда прокурор иштироки билан боғлиқ нормалар халқаро стандартларга мувофиқлаштирилди. Прокурор қонунда назарда тутилган ёки ўзининг даъво аризаси асосида қўзғатилган ишлардагина иштирок этиши, иш бўйича тарафларнинг мурожаатлари мавжуд бўлган тақдирда кассация протестини киритиш масаласини ҳал қилиш учун суддан ишни талаб қилиб олишга ҳақли экани белгиланди.\n“Медиация тўғрисида”ги қонун қабул қилинди. Унда судгача фуқаролик ишлари ва иқтисодий низоларни ҳал этишнинг асосий тушунчалари, мақсадлари, вазифалари, механизмлари белгиланди.\nСуд ишларини юритишга янги институтлар киритилди, мавжудлари такомиллаштирилди. Жумладан, жиноят процессида ярашув институти кенгайтирилиб, у барча инстанцияларда қўлланиладиган бўлди.\nЖиноят иши бўйича — дастлабки эшитув, фуқаролик ва иқтисодий судларда — судгача мажлис, соддалаштирилган тартибда иш юритиш, медиация институтлари жорий қилинди. Терговнинг тўлиқ эмаслигини суд муҳокамаси жараёнида тўлдириш механизмларини жорий этиш орқали суд томонидан жиноят ишини қўшимча тергов юритишга қайтариш институти бекор қилинди. Жумладан, жиноят ишини қўшимча терговга қайтариш институти бекор қилинди. Қамоқ тарзидаги жиноий жазо тури тугатилиб, унинг ўрнига озодликдан маҳрум қилиш билан боғлиқ бўлмаган жазонинг муқобил турларини қўллаш имконияти кенгайтирилди ва далилларга баҳо бериш институти тубдан такомиллаштирилди.\nВояга етмаганлар учун назарда тутилган жиноий жазоларни либераллаштириш, процессуал ҳаракатларни ўтказишда уларнинг ҳуқуқий ҳимоясини кучайтириш чоралари кўрилди.\nҚилмишнинг жиноийлигини истисно этадиган, жазони енгиллаштирадиган ёки шахснинг аҳволини бошқача тарзда яхшилайдиган қонунни қўллаш тартиби белгиланди.\nСудланганлик ҳолатининг тугалланиши ва олиб ташланишининг амалдаги муддатлари қисқартирилди. Ярашув муносабати билан жиноий жавобгарликдан озод қилиш институти кенгайтирилди. Ижтимоий фойдали меҳнатга жалб этиш орқали тарбиявий таъсир кўрсатиш чораларини кучайтиришга қаратилган “мажбурий жамоат ишлари” жиноий жазоси киритилди.\nИжтимоий хавфи катта бўлмаган, бозор муносабатлари асосларига мувофиқ келмайдиган ҳамда тадбиркорликнинг ривожланишини ва иқтисодий айланмани тўхтатиб турувчи айрим иқтисодий жиноятлар декриминаллаштирилди. Жиноят ишини судда кўриш учун тайинлаш босқичига “дастлабки эшитув” институти жорий этилди.\nИнсон ҳуқуқ ва эркинликларини таъминлашнинг шаффофлиги ҳамда самарадорлигини ошириш, иқтисодиётнинг ривожланиши ҳолати, замонавий талаблардан, халқаро стандартлардан келиб чиққан ҳолда, шунингдек, ахбороткоммуникация технологияларини кенг жалб этишни назарда тутган Ўзбекистон Республикасининг Жиноят ва жиноятпроцессуал қонунчилигини такомиллаштириш концепцияси тасдиқланди.\nМазкур концепция асосида Жиноят кодекси ва Жиноят-процессуал кодексининг янги таҳрирдаги лойиҳалари тайёрланди. Уларда:\nжиноят қонунчилиги нормаларини унификация қилиш; жиноий жавобгарлик ва жазо тизимини такомиллаштириш;\nфуқаролар ҳуқуқ ва эркинликлари, жамият ва давлат манфаатларининг таъсирчан ва ишончли муҳофаза қилинишини таъминлаш; жиноят-процессуал қонунчилиги нормаларини тизимлаштириш ва уйғунлаштириш;\nжиноят процессида шахснинг ҳуқуқ ва эркинликлари кафолатларини ишончли таъминлаш механизмларини такомиллаштириш;\nжиноят процессининг янги шакл ва тартиб-таомилларини киритиш назарда тутилган.\nМаҳкумлар ҳуқуқларини таъминлашнинг қўшимча механизмларини жорий этиш, пенитенциар тизимда халқаро стандартларни кенг жорий этиш мақсадида 2019-2021 йилларда Ўзбекистон Республикаси жиноят-ижроия қонунчилигини такомиллаштириш концепцияси тасдиқланди.\nжиноят-ижроия қонунчилиги нормаларини унификация қилиш, тизимлаштириш ва уйғунлаштириш; маҳкумлар ҳуқуқларига сўзсиз риоя этилишини, уларнинг шаъни ва қадрқиммати ҳурмат қилинишини таъминлашнинг сифат жиҳатидан янги механизмларини жорий этиш;\nмаҳкумлар онгида қонунга итоаткор хулқ-атворни, инсонга, меҳнатга, ижтимоий турмуш қоидалари ва анъаналарига ҳурмат муносабатини шакллантириш тизимини такомиллаштириш;\nумумэътироф этилган халқаро стандартларга мос равишда маҳкумлар ҳуқуқлари доирасини янада кенгайтириш;\nмаҳкумлар, биринчи навбатда, вояга етмаганлар ва ёшларнинг таълим олиши, касбий тайёргарлигини ташкил этиш ҳамда бандлигини таъминлаш тизимини ривожлантириш;\nозодликдан маҳрум қилиш билан боғлиқ бўлмаган жазоларни ижро этиш механизмларини тубдан қайта кўриб чиқиш, шартли ҳукм қилинган ва жазони ўташдан муддатидан илгари шартли озод қилинган шахсларнинг хулқ-атвори устидан назорат самарадорлигини ошириш;\nжазони ижро этиш муассасалари фаолияти устидан жамоатчилик назоратини кучайтириш, уларнинг озодликдан маҳрум этиш жойларидан озод этилган шахсларни ижтимоий мослаштиришда фуқаролик жамияти институтлари билан узвий ҳамкорлигини таъминлаш белгиланди.\nБу каби ислоҳотлар самарасида халқимизнинг одил судловга бўлган ишончи мустаҳкамланди.\n— Янги Ўзбекистонда суд-ҳуқуқ тизимида қонунийликни янада мустаҳкамлаш, жумладан, ҳуқуқни муҳофаза қилувчи ва назорат идоралари ишини самарали режалаштириш, ҳуқуқбузарликларни аниқлашдан кўра, уларга имконият яратаётган сабаб ва шароитларни бартараф этиш, суд, ҳуқуқни муҳофаза қилувчи ва назорат идоралари ходимлари малакасини ошириш, уларни халққа яқинлаштириш, ҳуқуқни муҳофаза қилувчи ва назорат идоралари фаолияти устидан жамоатчилик назорати механизмлари самарадорлигини юксалтириш, пировардида фуқароларнинг ҳуқуқни муҳофаза қилиш тизимига бўлган ишончини мустаҳкамлашга алоҳида эътибор қаратилмоқда. Бу каби янги механизмлар самарадорлиги бугун нималарда кўзга ташланади? Ҳаётимизнинг қайси жабҳаларида сезилмоқда?\n— Судьяларни танлаш ва лавозимга тайинлашда очиқ, ошкора ва муқобил танлов тизимини яратиш имкониятларини кенгайтириш мақсадида судьялар ҳамжамияти органи сифатида суд ҳокимияти мустақиллигининг конституциявий принципига риоя этилишини таъминлашга кўмаклашадиган Судьялар олий кенгаши ташкил этилгани бу борада ғоят муҳим аҳамият касб этди.\nКенгаш таркибининг камида ярмини судьялар ҳисобидан шакллантириш, унга фуқаролик жамияти институтлари вакиллари ва ҳуқуқ соҳасидаги юқори малакали мутахассисларни киритиш тартиби белгиланди. Ҳуқуқни муҳофаза қилувчи органлар кенгаш таркибидан чиқарилди.\nСудьялик лавозимларига номзодларни, судьялар ва судлар аппарати ходимларини қайта тайёрлаш, уларнинг малакасини ошириш янада такомиллаштирилди. Судьялар олий мактаби ташкил этилди. Судьялик лавозимларига номзодларни тайёрлаш, судьялар ва судлар аппарати ходимларини қайта тайёрлаш, уларнинг малакасини ошириш тизимининг асосий вазифалари белгиланди. Хусусан:\nсудьялик лавозимларига номзодларни тайёрлаш, судьялар ва судлар аппарати ходимларини қайта тайёрлаш, уларнинг малакасини оширишнинг ягона тизимини ташкил этиш;\nсудьялик лавозимларига номзодларда назарий билимлар, касбий этика, психология, ишчанлик мулоқоти ва вақтни бошқариш кўникмалари, музокаралар олиб бориш тактикаси, ахборот билан ишлаш технологияси, ҳуқуқ нормаларига шарҳ бериш ва қўллашни ривожлантириш;\nсудьялик лавозимларига номзодлар стажировка ўташининг сифат жиҳатидан янги тизимини ташкил этиш, шу жумладан, илмий-тадқиқот фаолияти ва ўқув жараёни билан узвий боғлиқлигини таъминлаш;\nиш юритиш ва танқидий таҳлил қилиш, инновацион педагогик ва ахборот-коммуникация технологияларидан фойдаланган ҳолда асосланган қарорлар қабул қилиш кўникмаларини ривожлантирадиган интерфаол ўқитиш услубларини таълим жараёнига жорий этиш;\nсудьялик лавозимларига номзодларни қонунчиликдаги долзарб янгиликлар, мамлакатимиз ва хориждаги ҳуқуқни қўллаш амалиёти ҳамда норма ижодкорлиги фаолияти ҳолати ва тенденциялари билан таништириш ана шундай вазифалар жумласига киради.\n2019 йил 10 январдан бошлаб: судьялик фаолиятини амалга ошириш ва судлар ишини ташкил этиш, касбий этика, ишчанлик мулоқоти ва вақтнибошқариш кўникмаларини ўқитишга, суд кадрларининг илмий-таҳлилий ва креатив салоҳиятини шакллантиришга қаратилган, грант асосида судьялик лавозимларига номзодларни тайёрлаш курсларида бир йиллик магистратура таълим дастури бўйича амалга ошириладиган судьялик лавозимларини эгаллаш учун юқори малакали кадрларни тайёрлаш;\nкасбий билимларни чуқурлаштириш ва суд маъмуриятчилигини юритиш кўникмаларини эгаллашга, шунингдек, иш ва бошқарувни ташкил этишнинг инновацион шакл ва услубларини ўзлаштиришга қаратилган, давомийлиги икки ой бўлган, раҳбарлик лавозимларини эгаллаш учун захирада бўлган судьяларни қайта тайёрлаш;\nқонунчиликдаги янгиликларнинг мазмун ва моҳиятини етказишга, касбий, жумладан, ҳуқуқ нормаларини шарҳлаш ва қўллаш масалаларига доир кўникма ва қобилиятларни такомиллаштиришга қаратилган, давомийлиги икки ҳафтадан кам бўлмаган, судьялар ва судлар аппарати ходимлари малакасини ошириш тартиблари жорий этилди.\nБу ҳам ўтган беш йиллик тараққиётимиз, хусусан, фуқаролик жамиятини барпо этишдек улуғвор мақсадларимизга эришиш йўлидаги муҳим қадамлардан бўлди, десак асло муболаға қилмаган бўламиз.\n— Президентимиз “Янги Ўзбекистон стратегияси” китоби муқаддимасида: “Дунёда ҳеч қачон бир хил тонг отган эмас. Мазкур ибора пайдо бўлганидан буён минг йиллар ўтди. Бу бутун коинот, табиат ва башарият доимий ўзгаришда, янгиланишда деганидир. Дарҳақиқат, инсоният ҳам ана шу азалий қонуният асосида яшайди ва ҳаёт кечиради. Ҳар қандай янгиланишнинг мазмунмоҳияти, намоён бўлиш хусусияти шундай”, деган фалсафий фикр билдирган. Бугун, янги Ўзбекистоннинг янги тараққиёт даврига ўтиш чоғида қонун устуворлигини таъминлаш ва суд-ҳуқуқ тизимини ислоҳ қилишнинг навбатдаги мақсадлари қандай бўлиши ҳақида нима дейсиз?\n— Бу саволга жавобни Президентимизнинг “Янги Ўзбекистондаги ислоҳотлар ҳеч қачон ортга қайтмайди” деган ишончли ва бахтли келажагимизга даъваткор гапи билан бошлайман.\nБугун давлатимиз раҳбари “Ҳаракатлар стратегиясидан — Тараққиёт стратегияси сари” тамойилини асосий ғоя ва бош мезон сифатида кун тартибига қўйган. Бунда биз ўтган беш йилда ҳаётимизга теран татбиқ этган қамровдор ва тизимли ислоҳотларнинг узвийлиги ҳамда давомийлигини таъминлаш мақсади кўзда тутилмоқда.\nҚонун устуворлигини таъминлаш ва суд-ҳуқуқ тизимини ислоҳ қилишнинг навбатдаги мақсадлари ҳақида сўрадингиз. Бунга жавобан айтиш мумкинки, Ўзбекистонда инсон ҳуқуқларини ҳимоя қилиш йўлида суд тизимида туб ислоҳотлар амалга оширилмоқда.\nПрезидентимизнинг Конституция куни муносабати билан байрам табригида айтилганидек, “Айни вақтда биз Конституциямиз нормаларини ҳаётга тўла татбиқ этиш, жамиятда қонун ва адолат устуворлигини, инсон ҳуқуқ ва манфаатлари, унинг қадр-қимматини янада самарали таъминлаш борасида ҳали кўп иш қилишимиз кераклигини яхши тасаввур қиламиз. Олдимизда турган вазифаларни амалга ошириш учун Янги Ўзбекистон тараққиёт стратегияси доирасида кенг кўламли ислоҳотларимизни изчил давом эттирамиз”. Юқорида таъкидланганидек, ўтган даврда соҳада кенг қамровли чора-тадбирлар амалга оширилди. Лекин биз соҳадаги барча муаммолар ўз ечимини топди, деб айта олмаймиз. Суд тизими олдида халқнинг судга тўлақонли ишончига эришиш, уларни суддан рози қилиш йўлида муҳим вазифа ва мақсадлар турибди. Айниқса, судларнинг чинакам мустақиллигини таъминлаш, аҳолининг одил судловга эришиш имкониятларини янада кенгайтириш, фуқароларнинг ҳуқуқ ва қонуний манфаатларини суд орқали ҳимоя қилиш механизмларини замонга мос равишда, халқаро стандартларга мувофиқ такомиллаштириб бориш биринчи навбатдаги вазифадир.\nШу билан бирга, мамлакатимиз босиб ўтган тараққиёт йўлининг чуқур таҳлили, бугунги кескин ўзгаришлар, глобаллашув шароитида ижтимоий муносабатлар тобора кенгайиб бораётгани давлатимизда қонун устуворлигини ва адолатни таъминлаш учун мутлақо янгича ёндашув ҳамда тамойилларни ишлаб чиқиш ва рўёбга чиқаришни тақозо этмоқда. Бу суд ҳокимиятининг чинакам мустақиллигини таъминлаш, аҳолининг одил судловга бўлган ишончини оширишга қаратилган мутлақо янги босқични бошлашни ҳаётий заруратга айлантирмоқда.\nИслоҳотларнинг янги босқичида судларни ҳақиқий халқ судига, инсон ҳуқуқ ва эркинликлари, тадбиркорлар қонуний манфаатларининг ишончли ҳимоячисига айлантириш бўйича муҳим вазифалар белгилаб олинган.\nШу нуқтаи назардан, одил судлов соҳасидаги ислоҳотларни изчил давом эттириш, соҳани янада такомиллаштириш, айниқса, судья лавозимига кадрларни тарбиялаш, танлаш ва жой-жойига қўйиш, судьяларнинг чинакам мустақиллигини таъминлаш муҳим стратегик аҳамиятга эга вазифалар ҳисобланади.\nПрезидентимиз таъкидлаганидек, “адолат ва қонун устуворлиги — халқчил давлат қуриш, инсон қадрқимматини таъминлашнинг энг асосий ва зарур шартидир”. Зеро, адолат давлатчиликнинг мустаҳкам пойдеворидир. Жамиятда адолат ва қонун устуворлигини таъминлашда эса суд ҳокимияти ҳал қилувчи ўринни эгаллайди. Фақатгина мустақил суд ҳокимияти фуқароларнинг ҳуқуқ ва эркинликларини қонуний ва адолатли ҳимоя қилиши мумкин.\nМазмунли суҳбатингиз учун раҳмат.\nСалим ДОНИЁРОВ суҳбатлашди.


БЕГОНА РАҚАМГА ҚЎНҒИРОҚНИ ҚАЙТАРМАНГ, ПУЛИНГИЗДАН АЙРИЛАСИЗ!\n19 January, 2022, 09:28\n“Ўзкомназорат” мобил алоқа абонентларини ҳушёрликка чақиради!\n“Ўзкомназорат” давлат инспекцияси коронавирус пандемияси даврида мобил алоқа операторларининг абонентларига нисбатан фирибгарларлик йўли билан ҳисоб рақамидан пулни ечиб олиш ҳолатлари учрагани ва кузатилиши мумкинлиги ҳақида огоҳлантиради.\nЖумладан, Вангири яъни хориж рақамидан қўнғироқни амалга ошириб, абонент ушбу рақамга қайтиб қўнғироқ қилганидан кейин унинг ҳисобидан катта миқдордаги маблағни ечиб олиш ҳолатлари кузатилган. Фирибгарлар абонентга телефон қилиб, унга жавоб берилмасидан илгари алоқани узиб қўяди. Муайян одамлар эса хориждан қилинган ва ўтказиб юборилган бегона рақамга қайтиб қўнғироқ қилиши оқибатида уларнинг ҳисобидан катта миқдордаги маблағ ечиб олинади.\nШунингдек, мобил алоқа операторлардан олинган маълумотларга кўра, карантин даврида пластик карталарни электрон тизимлар орқали бошқарилишида учраган шубҳали ҳаракатлар мониторинг килиниб, фирибгарликни олдини олиш борасида тегишли чоралар кўрилмокда.\n“Ўзкомназорат” давлат инспекцияси бу каби салбий ҳолатларнинг олдини олиш учун бегона рақамдан, хориждан қўнғироқ бўлган ва у ўтказиб юборилган бўлса рақамни қайтиб термаслик, пластик карта рақами, паспорт серияси ва бошқа шахсий маълумотларни бегоналарга ошкор қилмаслик, ижтимоий тармоқларга жойлаштирмасликни тавсия қилади.\nМаълумот учун: Вангири – фирибгарлик услубларидан бири бўлиб, япон тилидан олинган сўз ҳисобланади, сабаб 2002 йилда Японияда бу борада катта можаро кузатилган. Фирибгарлар ёлғон йўли билан абонентни пулли рақамга (premium-rate number) қўнғироқ қилишга мажбур қилади ва унинг ҳисобидан маблағ ечиб олади. Фирибгар пулли рақамдан қўнғироқ қилади ва тезда алоқани узади, хориждан муҳим қўнғироқ кутаётган фуқаро эса билиб-билмай мазкур рақамга қайтиб қўнғироқ қилади ва ўз ҳисобидаги маблағнинг ечиб олинишига шароит яратиб беради.


Android'да видео монтаж учун 10 илова - Terabayt.Uz\nВидео таҳрирлаш ҳар қандай қурилма учун қийин вазифа ҳисобланади. Компьютерда видео монтаж қилиш учун қурилмадан етарлича даражада кучли техник жиҳатлар: катта оператив ва доимий хотира, монтажчидан эса кўникма талаб қилинади. Смартфонларнинг эса Final Cut Pro ёки Adobe Premiere Pro каби иловаларни кўтаришга кучи етмайди. Аммо Android учун чиқарилган баъзи иловалар борки, улар содда монтаж ишларини қойилмақом бажара олади. Қуйида Android тизими учун мўлжалланган ўнта энг яхши видео монтаж иловасини келтириб ўтамиз.\nНархи: Текин/3.99 доллар\nActionDirector компьютерларда видео таҳрирлашда ишлатиладиган энг машҳур дастурлардан. Дастурнинг Android учун чиқарилган талқини ҳам бор бўлиб, у билан содда монтаж ишларини бажарса бўлади. ActionDirector видеога мусиқа қўшиш ва матн қўшиш, ортиқча кадрларни кесиш, слоу-моушн қилиш ва бошқа кўплаб амалларни бажариш имконини беради. Ушбу илова 4K форматни қўллаб-қувватловчи иловалардан бири ҳамдир, аммо қурилмангиз 4K'ни кўтарадими-йўқми, буни аввалдан текшириб олишингиз керак.\nНархи: Текин/Ойига 53.99 долларгача\nAdobe Premiere Rush ўртачадан юқори сифатли икки монтаж иловаларининг биридир (иккинчиси эса Adobe Premiere Clip'дир). Ушбу илова нисбатан янги бўлиб, сизга ёқиши аниқ. Дастурда булутли синхронлаш ва илғор таҳрирлаш ускуналари мавжуд. Дастурчилар илова интерфейсини янада яхшилаши, бир қатор камчиликларни тузатиши керак, лекин шундай бўлса ҳам, ушбу дастур потенциали жуда юқори. Бундан ташқари, бу илова Adobe Creative Cloud аъзолиги таркибига ҳам киради. Агар сиз бу сервисдан фойдалансангиз, Adobe Premiere Rush'ни синаб кўриш сарфлаган вақт ва маблағингизга арзийди.\nAdobe Premiere Rush'ни юклаш\nНархи: Текин/7.99 доллар\nFilmoraGo WonderShare томонидан яратилган видео таҳрирлаш дастури ҳисобланиб, уни ҳеч иккиланмасдан энг яхши дастурлардан дейиш мумкин. Дастур билан видеоларни кесиш, ўзгартириш, турли эффектлар қўшиш ва шу каби амалларни бажариш мумкин. Шунингдек, видеоларни тескари ҳаракатлантириш, Instagram учун квадрат (1:1) видеолар, YouTube учун эса 16:9 видеолар яратиш мумкин. Бунга қўшимча, FilmoraGo'да видеога мусиқа, слоу-моушн, переход ва оверлейлар қўшса бўлади. Ички харидлар билан буларга қўшимча бошқа функцияларга эга бўлиш мумкин, аммо кўплаб функциялар текин тақдим қилинади.\nНархи: Текин, аммо ички харидлар мавжуд\nFunimate негадир оммабоп, аммо унчалик ҳам кучли бўлмаган видео монтаж иловаларидан. Дастур яратувчилари бу иловани смартфонингизда бор расм ва мусиқалардан мусиқий ва оддий видеолар яратишга қулай дастур деб реклама қилади. 15 хилдаги фильтрлардан фойдаланиш мумкин, видео яратиш ҳам унчалик қийин эмас. Аммо видео монтаж учун жиддий дастур қидираётган бўлсангиз, бошқа вариантларни кўрганингиз маъқулроқ. Сабаби Funimate, асосан, ижтимоий тармоқлар учун қисқа видеолар яратишга мўлжалланган.\nНархи: Текин/ойига 2.99 доллар/йилига 9.99 доллар/умрбодлик тўлов 29.99 доллар\nInShot фильтрлар, видео кесиш ва қисқа видеолар яратишга ихтисослашган ўта содда дастурдир. InShot'да видео четларини қирқиш, мусиқа танлаш, стикерлар қўйиш, видео тезлигини назорат қилиш каби функциялар бор бўлиб, YouTube, TikTok ва шу сингари платформаларга мўлжалланган видеолар яратишда айни қўл келади.\nНархи: Текин/ойига 4.99 доллар\nKineMaster ҳозирда мавжуд энг кучли видео таҳрирлаш иловаларидандир. Ушбу дастурда бошқа иловалардаги каби содда амаллар бажариш билан бир қаторда бошқа функцияларга ҳам эга бўласиз. Бир қатор аудио фильтрлар, хромакей, видео эффектлар, переходлар ҳам мавжуд. KineMaster бошқа рақобатчиларидан анчайин устун ҳисобланади. Ундан ҳатто YouTube'га видео яратиш учун фойдалансангиз бўлади. Иловани бироз муддат синов режимида ишлатиб, кейин эса ойига 4.99 доллардан тўлаб боришингизга тўғри келади.\nMovie Maker Filmmaker ҳозирда мавжуд энг зўр видео монтаж иловаларидан. Видеоларни кесиш, видеодаги контент жойлашувини ўзгартириш ва фокус нуқтасини белгилаш кабиларни амалга ошира оласиз бу илова билан. Дастурда бир қатор видео эффектлари мавжуд, шунингдек, ўзинингиз махсус фильтрлар ҳам яратсангиз бўлади. Видеоларга мусиқа қўйиш имкони ҳам бор. Қайта дизайнлаш ишлари амалга оширилганидан сўнг, илова ишлашида баъзи муаммолар юзага келди, аммо шунда ҳам бу дастур Play Store'даги энг яхши монтажлаш ускуналаридандир. Рекламалар сабаб Movie Maker Filmmaker'дан бутунлай текин фойдаланишингиз мумкин.\nMovie Maker Filmmaker'ни юклаш\nНархи: Текин/5.99 доллар\nPowerDirector рўйхатимизнинг энг кўп функцияли иловаларидан биридир. Унда жуда кўп хусусиятлар, жумладан, тезкор монтаж ускуналари, турлича эффектлар ва бошқа ускуналар мавжуд. PowerDirector'да сизга слоу-моушн ва коллаж яратиш имкони ҳам тақдим қилинади. Дастур интерфейси ҳам фойдаланувчи учун тушунарли ва содда. PowerDirector'ни юклаш ва фойдаланиш бепул, аммо барча функцияларга эга бўлиш учун бироз маблағ сарфлашга тўғри келади.\nQuik — янгича авлод видео таҳрирлаш дастури. Агар сизга оддийроқ илова керак бўлса, Quik эҳтиёжларингизни қондира олади. Дастурда видео яратиш учун 50 тагача расм ва видео танлайсиз. Сўнгра, илова уларни таҳлил қилиб, бу контентдан қисқа видео яратади. Иловада 20 дан ортиқ видео стиллари бор. Quik Adobe Premiere Clip ёки PowerDirector'лардек кучли эмас, аммо бу илованинг ҳам ўз мухлислари топилади. Quik'ни бепул юклаб ишлатиш мумкин. Ички харидлар мавжуд.\nQuik ўта даражада машҳур иловалардан, аммо амалий жиҳатдан унинг ишини аъло деб бўлмайди. Дастур, асосан, ижтимоий тармоқлар учун қисқа видеолар яратишда қўл келади. 200 дан ортиқ фильтр, турли эффектлар ва матн ёзиш функцияси бор. Видеони тезлаштириш ёки слоу-моушнга қўйиш имконияти мавжуд. Дастурнинг бепул версиясини ишлатсангиз, видео остида илова логотипи чиқиб туради ва ҳар қандай видео узунлигига чегара қўйилади. Бу чекловларни олиб ташлаш учун эса про версияни сотиб олишингиз керак.\nЎйлаймизки, ушбу рўйхат сиз учун фойдали бўлди.\nЎҚИНГ: Оригинал AirPods'ни сохтасидан қандай фарқлаш мумкин?\n#видеомонтаж #фойдали иловалар